text: இரும்பு ஒரு தனிமம் மற்றும் உலோகம் ஆகும். இரும்பே புவியில் ஏராளமாகக் கிடைக்கும் உலோகம் ஆகும். மேலும் இதுவே அண்டத்தில் பத்தாவது அதிகம் கிடைக்கும் தனிமம் ஆகும். பெரும்பாலான இயந்திரங்களை உருவாக்க இரும்பே பயன்படுத்தப்படுகிறது. இதன் அணு எண் 26 ஆகும். இரும்பின் பயன்பாடு வரலாற்றுக் காலத்திற்கு முந்தையது என்பதால் யாரால் எப்போது கண்டுபிடிக்கப்பட்டது என்று அறுதியிட்டுக் கூறவியலாது. பூமியின் மேலோட்டுப் பகுதியில் செழுமை வரிசையில் இது நான்காவதாக உள்ளது. ஆனால் பூமியின் உள்ளகம்(Core) உருகிய இரும்பு, நிக்கல் போன்றவற்றால் ஆனது. பெரும்பாலான கோள்களின் உள்ளகங்களில் இரும்பு, நிக்கல் இருப்பதாக இன்றைக்குக் கண்டுபிடித்துள்ளனர். இயற்கையில் இரும்பு தனித்துக் கிடைப்பது மிகவும் அரிது. நம் முன்னோர்கள் கனிமத்திலிருந்து இரும்பைப் பிரித்தெடுத்துப் பயன்டுத்தியதில்லை என்றும், எரிகற்கள் மூலம் கிடைத்த இரும்பையே பயன்படுத்தினார்கள் என்றும் கருதப்படுகிறது. எரிகற்களில் இரும்பு தனித்துக் காணப்படுகின்றது. நீர் மற்றும் காற்று இவற்றின் முன்னிலையில் இரும்பு உடனடியாக ஆக்சிஜனேற்றம் பெறுகிறது. இதையே துருப்பிடித்தல் என்கிறோம். இரும்பின் முக்கியமான கனிமங்கள் ஹெமடைட், மாக்னடைட், லிமோசைட், சிடரைட் போன்றவைகளாகும். இரும்புக் கனிமத்தை பழுக்கச் சூடாக்கி அதிலுள்ள கார்பன் டை ஆக்சைடு, ஈரம், கரிமப் பொருட்களை வெளியேற்றிவிடுவார்கள். பின்னர் இதை நிலக்கரி மற்றும் சுண்ணாம்புக்கல் இவற்றுடன் கலந்து வெடிப்புலையில் 1500 டிகிரி C வரை சூடுபடுத்துவார்கள். உருகிய குழம்பில் மிதக்கும் கழிவுகளை அகற்றி விட்டு இரும்பை வார்த்து வார்ப்பிரும்பாகப் (Cast iron or Pig iron) பெறுவார்கள். வார்ப்பிரும்பில் 4 முதல் 5 விழுக்காடு கார்பன், 1 முதல் 2 விழுக்காடு சிலிகான் மற்றும் மாங்கனீசு போன்ற வேற்றுப்பொருட்கள் இருப்பதால் இரும்பு எளிதில் உடையக் கூடியதாக இருக்கிறது. இதனைப் பட்டறைப் பயனுக்கு உள்ளாக்க முடியாததால் இப்பொருட்களை அகற்றிப் பயன்படுத்துவர். ஆக்சிஜன்வளியில் இத்தாதுவினை எரித்து அதிலுள்ள கார்பனை அகற்றுவார்கள். ஓரளவு தூய்மைப்படுத்தப்பட்ட இரும்பைத் தேனிரும்பு (Wrought iron) மற்றும் எஃகு (Steel) என்பர். எஃகானது வார்ப்பிரும்பு மற்றும் தேனிரும்பு இவற்றின் பண்புகளை ஒருசேரக் கொண்டுள்ளது. ஏனெனில் வார்ப்பிரும்பைக் காட்டிலும் குறைவாக ஆனால் தேனிரும்பைக் காட்டிலும் கூடுதலாகக் கார்பனை எஃகு பெற்றுள்ளதே காரணமாகும். வெப்பத்தைக் கொண்டு கார்பனின் சேர்க்கை விகிதத்தை தேவையான அளவு மாற்றி எஃகிற்கு வேறுபட்ட கடினத் தன்மையை அளிக்கமுடியும். இதைப் பதப்படுத்துதல் என்பர். வரலாற்று நிறுவலில் இரும்பின் பங்கு தொல்லியல் துறைகள் வரலாற்றுக்கு முற்பட்ட காலத்தைக் கணிப்பதில் இரும்பின் பங்கும் முக்கியமானது. உலகத்தில் இரும்பு அறிமுகமான காலமாக கருதப்படும் காலத்தை இரும்புக் காலம் என்கின்றனர். இக்காலம் உலகத்தின் பல்வேறு பகுதிகளில் பல்வேறு காலங்களில் அமையப்படுகின்றன. இக்காலத்தின் தொடக்கம் மற்றும் முடிவு கி.மு. இரண்டாம் ஆயிரவாண்டு தொடங்கி கிருத்து சகாப்தம் தொடங்கும் வரையில் அமைந்தது. தமிழகத்திலுள்ள தொல்லியல் களங்களான ஆதிச்சநல்லூர் தொல்லியல் களம் மற்றும் இரவிமங்கலம் தொல்லியற்களம் போன்றவை மிகப்பரந்த பரப்பளவில் இரும்புக்காலத்தின் எச்சங்களை சுமந்து கொண்டிருக்கின்றன. இரும்பு பிரித்தெடுத்து பயன் படுத்தத் தொடங்கிய காலம் நாகரிக வளர்ச்சியில் ஒரு முக்கிய காலகட்டமாக இருந்ததால் அதை இரும்பு யுகம் (Iron age) என்பர் (1100 BC). இது வெண்கல யுகத்திற்குப் (Bronze age – 3000 BC) பிற்பட்டது. இரும்பு மக்களால் வெகுவாகப் பயன்படுத்தப்படும் உலோகமாகும். குண்டூசி முதல் பெரிய கப்பல் வரை இதனால் செய்யப்படாத பொருட்களே இல்லை எனலாம். இரும்பிற்கு வலிமையூட்டி பெறப்பட்ட எஃகு கலப்பு உலோகங்களினால் ஆன பயன்பாட்டை விரிவடையச் செய்தது இரும்பின் பண்புகள் இலத்தீன் மொழியில் பெர்ரம் என்றால் இரும்பு என்ற கடினத் தன்மைமிக்க பொருள். இதிலிருந்தே இத்தனிமத்திற்கு வேதிக் குறியீட்டையும் சேர்மங்களுக்கான பெயரையும் இத்தனிமன் பெற்றது. தூய இரும்பு வெள்ளி போன்ற பளபளப்புடன் கூடிய உலோகமாகும். இதன் அணு எண் 26 அணு எடை 53.85 அடர்த்தி 7860 கிகி/கமீ. இதன் உருகு நிலையும், கொதி நிலையும் முறையே 1812 K, 3073 K ஆகும்.இரும்பு விரைவில் துருப்பிடிக்கிறது. இது காற்றிலுள்ள ஆக்சிஜனுடன் சேர்ந்து பெரிக் ஆக்ஸைடாக மாறி மேற்பரப்பில் காரையாகப் படிவதாகும் செந்நிறமுடைய இது நுண்துளை உடையதாலும், புறப்பரப்பில் அழுத்தமாக ஒட்டிக் கொள்ளாமல் இருப்பதாலும் காலபோக்கில் இது உதிர்ந்து விடுகிறது. இதனால் அடித் தளங்கள் துருப் பிடிப்பதற்கு உள்ளாகின்றன. எனவே இரும்புப் பொருட்களைச் சரியாகப் பாராமரிக்காது விட்டால் அவை துருப் பிடித்துச் சிதைந்து விடும். எஃகோடு கலப்பு உலோகம் செய்வதற்கு நிக்கல், குரோமியம், வனேடியம், டங்ஸ்டன். மாங்கனீசு, சிலிக்கான், கோபால்ட், மாலிப்டினம் போன்ற உலோகங்கள் பயன்படுகின்றன. இவற்றின் சேர்மான விகிதத்தை கலப்பு உலோகத்தின் சிறப்புப் பயனுக்கு ஏற்ப தக்கவாறு மாற்றிக் கொள்கின்றனர். இயந்திரவியல் பண்புகள் இரும்பின் வகைகள் எஃகு – இரும்பை முக்கிய பாகமாகக் கொண்ட ஒரு கலப்புலோகமாகும். இதில் இரும்புடன் சிறிதளவு கரிமமும் (0.2% முதல் 2.1% எடையில்) கலந்திருக்கும். தேனிரும்பு – எஃகை விட குறைந்த கரி சேர்ந்த இரும்பு கலவை மாழை ஆகும். வார்ப்பிரும்பு – இரும்பு அல்லது இரும்புக் கலவையை நீர்மநிலைக்கு மாறுமாறு காய்ச்சி வார்ப்பு அல்லது அச்சுகளில் ஊற்றி திண்மநிலைக்கு குளிர்வித்துப் பெறும் இரும்பு வகை ஆகும். இரும்பு தயாரித்தல் இரும்பு அல்லது எஃகு உற்பத்தி இரண்டு முக்கிய கட்டங்களை உள்ளடக்கிய ஒரு செயல்முறை ஆகும். முதல் கட்டத்தில் கச்சா இரும்பு ஒரு ஊது உலையில் தயாரிக்கப்படுகிறது. மாற்றாக, இது நேரடியாக ஒடுக்க முறையிலும் தயாரிக்கப்படலாம். இரண்டாவது கட்டத்தில் இக்கச்சா இரும்பு வார்ப்பிரும்பாக மாற்றப்படுகிறது . ஒரு சில வரையறுக்கப்பட்ட நோக்கங்களுக்காக தேவைப்படும் போது தூய இரும்பு ஆய்வகங்களில் சிறிய அளவில் தயாரித்துக் கொள்ளப்படுகிறது. முதலில் இரும்பு ஆக்சைடு அல்லது இரும்பு ஐதராக்சைடுடன் ஐதரசனைச் சேர்த்து இரும்பு பென்டாகார்பனைல் தயாரிக்கப்படுகிறது. பின்னர் இதை 250 பாகை செல்சியசு வெப்பநிலைக்கு சூடாக்கிச் சிதைத்து தூய இரும்புத்தூள் தயாரிக்கப்படுகிறது. பெர்ரசு குளோரைடு சேர்மத்தை மின்னாற்பகுப்பு செய்தும் தூய இரும்பு தயாரிக்கலாம். ஊது உலையில் Fe2O3 என்ற மூலக்கூற்று வாய்ப்பாடு கொண்ட ஏமடைட்டு மற்றும் Fe3O4. என்ற மூலக்கூற்று வாய்ப்பாடு கொண்டமேக்னடைட்டு என்ற இரும்புத் தாதுக்களில் இருந்து தொழிற்சாலை இரும்பு உற்பத்தி தொடங்குகிறது. இத்தாதுக்களுடன் கார்பன் சேர்த்து சூடுபடுத்தப்படும் வினையான உயர்வெப்பக்கார்பன் வினையினால் தாதுக்கள் இரும்பாக ஒடுக்கப்படுகின்றன. இம்மாற்றம் ஊது உலையில் சுமார் 2000° செல்சியசு வெப்பநிலையில் நிகழ்கிறது. கல்கரி வடிவக் கார்பன் இதற்காகப் பயன்படுத்தப்படுகிறது. இச்செயல் முறையில் சுண்ணாம்புக்கல் இளக்கியாகச் சேர்க்கப்படுகிறது. இளக்கியின் மூலமாக சிலிக்கா மாசுக்கள் அகற்றப்படுகின்றன. கல்கரியும் சுண்ணாம்புக்கல்ல்லும் உலையின் மேற்புறமாக தாதுக்களுடன் சேர்க்கப்படுகின்றன. வெப்பக் காற்று ஊது உலையின் கீழ்ப்புறமாக வேகமாகச் செலுத்தப்படுகிறது. ஊது உலையில் கல்கரி ஆக்சிசனுடன் வினைபுரிந்து கார்பன் மோனாக்சைடு உருவாகிறது. 2 C + O2 → 2 CO கார்பன் மோனாக்சைடு தாதுக்களை உருகிய இரும்பாகக் குறைக்கிறது. Fe2O3 + 3 CO → 2 Fe + 3 CO2 சிறிதளவு இரும்பு நேரடியாக கல்கரியுடன் வினைபுரிந்து இரும்பாக ஒடுக்கப்படுகிறது. 2 Fe2O3 + 3 C → 4 Fe + 3 CO2 உருகலில் இடம்பெற்றுள்ள சுண்ணாம்புக்கல், கால்சியம் கார்பனேட்டு, டோலமைட்டு போன்ற இளக்கிகள் கார்பன் மோனாக்சைடாக மாறுகின்றன. தாதுவின் தன்மைக்கேற்றப்ப இளக்கிகளும் மாறுபடுகின்றன. CaCO3 → CaO + CO2 கால்சியம் ஆக்சைடு சிலிக்கன் டையாக்சைடுடன் சேர்ந்து கசடாக மாற்றப்படுகிறது. CaO + SiO2 → CaSiO3 செயல்முறையில் உருவான இரும்பும், கசடும் தனித்தனியாக வெளியேற்றப்படுகின்றன. நேரடி இரும்பு ஒடுக்கம் நேரடியாக இரும்பு தயாரித்தல் சூழலுக்கு தகுந்தவாறு பின்பற்றப்படுகிறது. நேரடி இரும்பு ஒடுக்கம் முறை மாற்று முறையாகப் பயன்படுத்தப்படுகிறது. இயற்கை வாயு பகுதியாக ஆக்சிசனேற்றம் செய்யப்பட்டு கார்பன் மோனாக்சைடு உருவாக்க்கப்படுகிறது. 2 CH4 + O2 → 2 CO + 4 H2 இவ்வாயு இரும்புத்தாதுவுடன் சேர்க்கப்பட்டு சூடுபடுத்தப்படுவதால் இரும்பு உருவாகிறது. Fe2O3 + CO + 2 H2 → 2 Fe + CO2 + 2 H2O சுண்ணாம்புக்கல் இளக்கி சேர்க்கப்பட்டு சிலிக்கா மாசுக்கள் அகற்றப்படுகின்றன. இவற்றுள் பல உட்பிரிவுகள் உள்ளன. இரும்பின் பயன்கள் இரும்பு மற்றும் எஃகு ஆகியவை உறுதியானவை என்பதால் இயந்திரங்கள், அவற்றின் கட்டுமானத்திற்குத் தேவையான உதிரி பாகங்கள், கடப்பாரை, உளி போன்ற வெட்டுங் கருவிகள், கட்டுமானப் பொருட்கள், கொள்கலன்கள், இயந்திரப் பொறிகள், குழாய்கள், கலப்பு உலோகங்கள் என இவற்றைக் கொண்டு செய்யப்படும் பொருள்களால் இதன் பயன்பாடு மிகவும் அதிகமாகும். அதனால் இரும்பின் தேவை நாளுக்குநாள் தொடர்ந்து அதிகரிந்துக் கொண்டே வருகிறது. இன்றைக்கு உலோக உற்பத்தியில் முதலிடம் வகிப்பது இரும்பே. இரும்பு நிலைக்காந்தம், மின்காந்தங்கள் செய்வதற்கு முதன்மைப் பொருளாக விளங்குகிறது. இரும்பு, நிக்கல், கோபால்ட் இவை மூன்றும் பெரோகாந்தப்(Ferro) பொருட்களாகும். இரும்பிலுள்ள் எலெக்ட்ரானின் தற்சுழற்சியும் சுற்றியக்கமும் இணைந்து அதற்கு உயரளவு காந்தத்தன்மையை வழங்கியுள்ளன. மேக்னடைட் கனிமம் இயற்கையில் கிடைக்கும் காந்தமாகும் இது பெரோ சோ பெரிக் ஆக்சைடாகும். இது ஹைட்ரோ குளோரிக் அமிலத்தில் மட்டும் கரைகிறது . இரத்தத்திலுள்ள சிவப்பணுவில் ஹிமோகுளோபின் என்ற நிறமி உள்ளது .இதில் இரும்பு முக்கியப் பங்கேற்றுள்ளது .இது நுரையீரலிலிருந்து ஆக்சிஜனைப் பெற்று கடத்தி எடுத்துச் சென்று உடலில் தேவையான பாகங்களுக்கு அளிக்கிறது. ஆக்சிஜன் இல்லாவிட்டால் சத்துப் பொருட்களிலிருந்து ஆக்சிஜனேற்றம் மூலம் ஆற்றலைப் பெறமுடியாது. மேலும் அப்போது கிடைக்கும் கார்பன் மோனாக்சைடை வெளியேற்றவும் இது துணை செய்கிறது. ஹிமோகுளோபினில் உள்ள இரும்பு அணுவோடு இந்த கார்பன் மோனாக்சைடு ஆக்சிஜனை விட 200 மடங்கு வலுவாக இணைந்து கொள்வதால் இது இயலுவதாகின்றது. கார்பன் மோனாக்சைடு நஞ்சாக இருப்பதற்கு இதுவே காரணமாயிருக்கிறது. வெளியில் ஹிமோகுளோபின் கார்பன் மோனாக்சைடுடன் தெவிட்டி விடுவதால் ஆக்சிஜனைக் கடத்தி எடுத்துச் செல்ல ஹிமோகுளோபின் முனைவதில்லை. பலவிதமான இரும்புச் சேர்மங்கள் பல்வேறு விதமாகப் பயன்படுகின்றன. பெரிக் ஆக்சைடு சிவப்பு நிறமியாக வண்ணங்களில் பயன்படுகிறது. பரப்பை மெருகூட்டவும், இரத்தினக் கற்களை பளபளப்பூட்டவும் இதைக் கையாளுகின்றார்கள் பெரிக் குளோரைடு உறைந்து கட்டியாகி இரத்தக் கசிவைத் தடுத்து நிறுத்த பயன்படுகின்றது. பெரஸ் சல்பேட் என்பது நீர்த்த கந்தக அமிலத்தில் கரைக்கப்பட்ட இரும்பாகும் இது மை தயாரிப்பதற்கும் தோல் பதனிடுவதற்கும் சாயப் பொருட்கள் தயாரிப்பதற்கும் பயன்படுகின்றது , இரும்பின் அனுக்கருவே அதிகமான பினைவாற்றல் வீதத்தைப் பெற்றுள்ளது. அதனால் பிற எளிய மற்றும் கனமான அணுக்களின் அணுக்கருக்களை விட இரும்பு நிலைப்புத் தன்மை மிக்கது எனலாம். விண்மீன்களில் உயர் வெப்ப நிலையில் நிகழும் அணுக் கருப்பிணைப்பு வினைகள் அதற்கு ஆற்றல் மூலமாய் இருக்கின்றன .இந்த வினை, பிணைந்து விளையும் அணுக்கரு இரும்பாய் இருக்குமட்டும் தொடர்கிறது. அதாவது ஒரு விண்மீன் இரும்பாய் தொகுப்பாக்கம் செய்யப்படும் வரை ஆற்றலை வழங்கும் என எதிர்பார்க்கலாம். அதன் பிறகு அது அழியத் தொடங்குகிறது உடல்நலத்தில் இரும்பின் பங்கு குழந்தைகள், விடலைகள், குழந்தை பெறும் வயதையடைந்த பெண்கள் ஆகியோருக்கு இரும்புசத்து குறைவு ஏற்பட வாய்ப்புண்டு. அதே சமயம் ஆரோக்கியமான ஆண்களுக்கும், 'மாதவிடாய் நிறுத்தம்' கடந்த பெண்களுக்கும் இந்தக் குறைபாடு பொதுவாக ஏற்படுவதில்லை. அளவு மிஞ்சினால் மூச்சடைப்பு, கழிச்சல், அடிவயிற்றில் வலி போன்றவை ஏற்படும். அந்தச் சமயத்தில் உடல் மற்ற தாதுப்பொருட்களைப் பெறுவதையும் தடுத்துவிடும். உவமை கூறுதல் மனதின் வீரத்தையும், உடலின் வலுவையும் இரும்போடு தொடர்புப்படுத்தி உவமைகள் கவிஞர்களால் கூறப்படுகின்றன. இரும்பு இதயம் படைத்தவள், இரும்பைப் போல் உடலுறுதி படைத்தவன், இரும்புத் திரை போல் அமைப்பைக் கொண்ட நாடுகள் போன்றவை இரும்பைத் தொடர்புபடுத்திய உவமைகளாகும். மேற்கோள்கள் உலோகங்கள் தனிமங்கள் தாண்டல் உலோகங்கள் கட்டிடப் பொருட்கள் கனசதுரக் கனிமங்கள் உணவுப் பட்டியல் கனிமங்கள்


மாணவர்கள் தொடர் போராட்டம் எதிரொலி: இளங்கலை, முதுகலை தேர்வுக்கட்டணத்தை குறைத்தது திருவள்ளுவர் பல்கலைக்கழகம் | தமிழ் டுடே-தமிழ் எங்கள் உயிர் மூச்சு Home / கல்வி / மாணவர்கள் தொடர் போராட்டம் எதிரொலி: இளங்கலை, முதுகலை தேர்வுக்கட்டணத்தை குறைத்தது திருவள்ளுவர் பல்கலைக்கழகம் yuvaraj September 24, 2019 கல்வி Comments Off on மாணவர்கள் தொடர் போராட்டம் எதிரொலி: இளங்கலை, முதுகலை தேர்வுக்கட்டணத்தை குறைத்தது திருவள்ளுவர் பல்கலைக்கழகம் 55 Views வேலூர்: தேர்வுக்கட்டணம் உயர்வுக்கு எதிர்ப்பு தெரிவித்து மாணவர்கள் தொடர் ஸ்டிரைக்கில் ஈடுபட்ட நிலையில், இளங்கலை, முதுகலை படிப்பிற்கான தேர்வு கட்டணத்தை திருவள்ளுவர் பல்கலைக்கழகம் குறைத்துள்ளது. வேலூர் மாவட்டத்திலுள்ள திருவள்ளுவர் பல்லைக்கலைக் கழகத்தின் கீழ் விழுப்புரம், கடலூர், திருவண்ணாமலை உள்ளிட்ட மாவட்டங்களில் செயல்படும் அரசு மற்றும் தனியார் கலை மற்றும் அறிவியல் கல்லூரிகளில் தேர்வுக்கட்டணம் திடீரென்று உயர்த்தப்பட்டது. இளங்கலை பட்டப்படிப்புக்கான ஒரு பாடத்திற்கு ரூ.68 லிருந்து ரூ.100 ஆகவும், முதுகலை பட்டப்படிப்பில் ஒரு பாடத்திற்கு ரூ.113லிருந்து, ரூ.160 ஆகவும் உயர்த்தப்பட்டது. தேர்வுக்கட்டணம் உயர்த்தப்பட்டதற்கு அரசுக்கல்லூரி மாணவ, மாணவிகள் எதிர்ப்பு தெரிவித்தனர். பெரும்பாலும் கிராமப்புற ஏழை, மாணவ, மாணவிகளே படித்துவருகின்றனர். இந்நிலையில் தேர்வுக்கட்டணம் உயர்வுக்கு எதிர்ப்பு தெரிவித்தும், அதனை திரும்பப்பெறக்கோரியும் விழுப்புரம் கீழ்பெரும்பாக்கம் அறிஞர்அண்ணா அரசுக்கலைக்கல்லூரி மாணவ, மாணவிகள் தொடர்ந்து ஸ்டிரைக்கில் ஈடுபட்டனர். இதே போல் திருவெண்ணைநல்லூர், திண்டிவனம், கடலூர் மாவட்டம் விருத்தாச்சலம் உள்ளிட்ட கல்லூரி மாணவ, மாணவிகள் தொடர் போராட்டத்தில் ஈடுபட்டு வருகின்றனர். இதனிடையே, தமிழக உயர்கல்வித்துறை அமைச்சர் அன்பழகன், சட்டத்துறை அமைச்சர் சண்முகம் ஆகியோர் விழுப்புரம் அறிஞர் அண்ணா அரசுக்கலைகல்லூரியில் புதியகட்டிடம் துவக்கவிழாவிற்கு கடந்த 21-ம் தேதி வருகைதந்தனர். அப்போது மாணவர்கள் தரப்பிலும் தேர்வுகட்டணம் குறைப்பது தொடர்பாக மனு அளிக்கப்பட்டது. பின்னர் செய்தியாளர்களை சந்தித்த உயர்கல்வித்துறை அமைச்சரிடம், 40 சதவீதம் தேர்வுக்கட்டணம் உயர்த்தப்பட்டுள்ளது தொடர்பாக கேள்வி எழுப்பினர். அப்போது பதிலளித்த அமைச்சர், திருவள்ளுவர் பல்லைக்கழகத்தில் கடந்த 5 ஆண்டுகளாக தேர்வுக்கட்டணம் உயர்தப்படவில்லை. தற்போது பேப்பருக்கான கட்டணம் எல்லாம் உயர்ந்துவிட்டது. இதைகருத்தில்கொண்டு உயர்த்தப்பட்டிருக்கலாம். இருப்பினும் மாணவர்கள் உணர்வுகளை மதித்து தேர்வுக்கட்டணம் குறைப்பது தொடர்பாக வேலூர் பல்லைக்கழக பதிவாளரிடம் இரண்டு நாட்களில் ஆலோசனைநடத்தி முடிவெடுக்கப்படும் என கூறினார். இந்நிலையில், மாணவர்களின் கோரிக்கையை ஏற்று தேர்வு கட்டணங்கள் குறைக்கப்படுவதாக திருவள்ளுவர் பல்கலைக்கழகம் அறிவித்துள்ளது. இதுகுறித்து திருவள்ளுவர் பல்கலைக்கழக பதிவாளர் (பொறுப்பு) பெருவழுதி வெளியிட்டுள்ள செய்திக்குறிப்பில், திருவள்ளுவர் பல்கலைக்கழக தேர்வு கட்டணங்களை குறைக்குமாறு மாணவர்களிடமிருந்து கோரிக்கைகள் வரப்பெற்றது. இதையடுத்து அரசின் ஒப்புதலுடன் தேர்வு கட்டணங்கள் மட்டும் குறைக்கப்பட்டுள்ளது. எழுத்து தேர்வுக்கான இளங்கலை பட்டப்படிப்பு தேர்வு கட்டணம் ஒரு தாளுக்கு ரூ.100 லிருந்து ரூ.90 ஆக குறைக்கப்பட்டுள்ளது. எழுத்து தேர்வுக்கான முதுகலை பட்டப்படிப்பு (எம்.ஏ, எம்.எஸ்சி, எம்.எஸ்.டபிள்யு, எம்.காம் ஆகியவை) ஒரு தாளுக்கு கட்டணம் ரூ.160லிருந்து ரூ.145 ஆக குறைக்கப்பட்டுள்ளது. எழுத்து தேர்வுக்கான கட்டணம் (எம்.சி.ஏ, எம்.பி.ஏ, எம்.எஸ்சி.(ஐ.டி), எம்.எஸ்சி.(சி.எஸ்) ஆகியவை) ஒரு தாளுக்கு ரூ.500லிருந்து ரூ.450 ஆக குறைக்கப்பட்டுள்ளது என குறிப்பிடப்பட்டுள்ளது. மேலும், இளங்கலை பட்டப்படிப்பு செய்முறை தேர்வு கட்டணம் (3 மணி நேர செய்முறை தேர்வு) பி.எஸ்சி, எச்.சி.எம். நீங்கலாக ஒரு தேர்வு கட்டணம் ரூ.175லிருந்து ரூ.150 ஆக குறைக்கப்பட்டுள்ளது. இளங்கலை பட்டப்படிப்பு செய்முறை தேர்வு கட்டணம் (6 மணி நேர செய்முறை தேர்வு) பி.எஸ்சி, எச்.சி.எம். நீங்கலாக ஒரு தேர்வுக்கு ரூ.350லிருந்து ரூ.300 ஆக குறைக்கப்பட்டுள்ளது. பி.எஸ்.சி., எச்.சி.எம். படிப்பிற்கான செய்முறை தேர்வு கட்டணம் ரூ.350லிருந்து ரூ.300 ஆக குறைக்கப்பட்டுள்ளது. எம்.ஏ, எம்.எஸ்சி, எம்.பி.ஏ, எம்.எஸ்.டபிள்யு படிப்புகளுக்கான செய்முறை தேர்வு (3 மணி நேர செய்முறை தேர்வு) கட்டணம் ஒரு தேர்வுக்கு ரூ.300லிருந்து ரூ.275 ஆக குறைக்கப்பட்டுள்ளது. எம்.எஸ்சி. (6 மணிநேர செய்முறை தேர்வு) படிப்புகளுக்கான செய்முறை தேர்வு கட்டணம் ஒரு தேர்வுக்கு ரூ.600லிருந்து ரூ.500 ஆக குறைக்கப்பட்டுள்ளது. எம்.சி.ஏ. படிப்புகளுக்கான (3 மணி நேர செய்முறை தேர்வு) செய்முறை தேர்வு கட்டணம் ஒரு தேர்வுக்கு ரூ.400லிருந்து ரூ.350 ஆக குறைக்கப்பட்டுள்ளது. எம்.எஸ்சி., ஐ.டி., சி.எஸ்., இ.எம். ஆகிய படிப்பிற்கான (3 மணி நேர செய்முறை தேர்வு )செய்முறை தேர்வு கட்டணம் ஒரு தேர்வுக்கு ரூ.300லிருந்து ரூ.275 ஆக குறைக்கப்பட்டுள்ளது. எம்.எஸ்சி. அப்ளைடு மைக்ரோபயாலஜி செய்முறை தேர்வு கட்டணம் ஒரு தேர்வுக்கு ரூ.1800லிருந்து ரூ.1600 ஆக குறைக்கப்பட்டுள்ளது. நவம்பர், டிசம்பர் 2019-ல் நடைபெற உள்ள தேர்வுகளுக்கு வருகிற 27-ந் தேதிக்குள் அபராதத்தொகை இல்லாமல் மாணவர்கள் தேர்வு கட்டணம் செலுத்தலாம் என்றும் அக்டோபர் 1-ந் தேதி வரை அபராதத்தொகையுடன் தேர்வு கட்டணம் செலுத்தலாம். திருத்தியமைக்கப்பட்ட கட்டணங்களை மாணவர்களிடம் பெற்றுக்கொள்ளுமாறு பல்கலைக்கழக ஆளுகைக்குட்பட்ட அனைத்து கல்லூரிகளுக்கும் தெரிவிக்கப்பட்டுள்ளது என குறிப்பிடப்பட்டுள்ளது. Previous மத்தியஸ்தம் தேவையில்லை என்பது இந்தியாவின் நிலைப்பாடு: அமெரிக்க அதிபர் டிரம்ப் கருத்துக்கு வெளியுறவு அமைச்சகம் பதில் Next அண்ணா பல்கலை. பாடத்தில் பகவத்கீதை: சமய நூலாக பார்க்காமல், பண்பாட்டு நூலாக பார்ப்பதாக அமைச்சர் மாஃபா பாண்டியராஜன் கருத்து


இலங்கைத் தமிழ் வழக்கு காய்ச்சிய பதநீர்.


source: CulturaX

text: உலகின் உயரமான யானை செங்களூர் ரங்கநாதன்! | வாரமலர் | Varamalar | tamil weekly supplements அழகிய பரந்த நெற்றி, நிலத்தை தொடும் தும்பிக்கை, தேன்நிறக் கண்கள், கம்பீரமே உருவெடுத்தது போன்ற உயரமான தோற்றம், இதெல்லாம் தான், செங்களூர் ரங்கநாதன் என்ற பெயருள்ள யானையின் கவுரமான அடையாளங்கள். திருச்சியை அடுத்துள்ள ஸ்ரீரங்கம் ரங்கநாதர் கோவிலில், பெருமாளுக்கு சேவை செய்வதற்காக குட்டியாக இருந்த போது வந்தது. தினமும், காவிரி நதியில் இருந்து, ரங்கநாதன் எடுத்து வரும் கலச நீரில்தான், பெருமாளுக்கு அபிஷேகம் நடக்கும். ரங்கநாதனின் வளர்ச்சி ஒரு கட்டத்தில், 11 அடி 4 அங்குல உயரத்துடன் மிக கம்பீரமாக காணப்பட்டது. ஆப்ரிக்கா யானையாக இருந்தால், 11 அடியும்; இந்திய யானையாக இருந்தால், 10.7 அடி உயரம் தான், இதுவரை உள்ள, 'ரிக்கார்ட்!' அசாதாரண உயரத்தால், கோவிலின் குறுகிய வாசல் வழியாக, கலச நீருடன் சென்றதில், காயம் ஏற்பட்டு அவதிப்பட்டது. ரங்கநாதனை பராமரிக்க முடியாது என்ற நிலையில், 'யானை விற்பனைக்கு' என, ஆங்கில நாளிதழ் ஒன்றில் விளம்பரம் கொடுத்தனர். இந்த விளம்பரத்தைப் பார்த்த, கேரளா மாநிலம், செங்களூரைச் சேர்ந்த பரமேஸ்வரன் நம்பூதிரி என்பவர், 1905ல், யானையை, 1,500 ரூபாய்க்கு வாங்கினார். தன் சொந்த ஊரான செங்களூர் மன்னா என்ற இடத்திற்கு, ரங்கநாதனை அழைத்துச் சென்று, அதற்கு சத்தான உணவு கொடுத்து பராமரித்தார். கொஞ்ச நாளில் ரங்கநாதன் மிகவும் போஷாக்கு பெற்றதுடன், உற்சாகமும் கொண்டது. கடந்த, 1906ல் நடந்த, திருச்சூர் ஆடிப்பூரம் திருவிழாவிற்கு ரங்கநாதனைக் அழைத்து வந்து நிறுத்தினார், நம்பூதிரி. ரங்கநாதன் வந்து நின்றதும், பக்கத்தில் நின்றிருந்த மற்ற யானைகள் எல்லாம், குழந்தை போல் தெரிந்தது. இதைப் பார்த்த மக்கள் ஆர்ப்பரித்து, ரங்கநாதனை கொண்டாடினர். 1914 வரை, ரங்கநாதன் தான் யானைகளின், 'சூப்பர் ஸ்டார்' ஆக, வலம் வந்து, அதன் புகழ், உலகமெங்கும் பரவியது. இந்த சூழ்நிலையில், 1914ல், கோவிந்தன் என்ற யானை தாக்கி, ரங்கநாதன் கடுமையான காயமடைந்தது. சிகிச்சை பலனின்றி, 1917ல் இறந்தது. ரங்கநாதனின் உயரம் ஒரு அதிசயம் என்பதால், அப்போதைய பிரிட்டிஷ் அரசு, அதன் எலும்புக்கூட்டை, லண்டன் மியூசியத்தில் வைக்க விரும்பி, ரசாயனம் தடவி மண்ணில் புதைத்தது. ஆறு மாதம் கழித்து தோண்டி, மிஞ்சிய எலும்புகளை கோர்த்து, நிமிர்த்திய போது, ரங்கநாதன் மீண்டும் உயிர்பெற்று எழுந்து நிற்பது போன்ற உணர்வு, அதை பார்த்தவர்கள், பழகியவர்களுக்கு ஏற்பட்டது. 'ரங்கநாதன் எங்களிடமே இருக்கட்டும்...' என்று, மன்றாடிக் கேட்டுக் கொண்டதால், கடைசி நேரத்தில், லண்டன் மியூசியம் செல்வது தவிர்க்கப்பட்டு, தற்போது, கேரளா மாநிலம், திருச்சூர் அருங்காட்சியகத்தின் பிரதான ஹாலில் வைக்கப்பட்டுள்ளது. இறந்து, 103 ஆண்டுகளான நிலையிலும், 'செங்களூர் ரங்கநாதன்' என்ற பெயர் தாங்கி, மங்காத புகழுடன், பார்வையாளர்களை மகிழ்விக்கிறது. திருச்சூர் அருங்காட்சியகத்தில் நின்று கொண்டு இருக்கும் ரங்கநாதனை, அங்கு போகும் போது அவசியம் பாருங்கள். 21-அக்-202022:24:57 IST Report Abuse காவிரி நதியில் தினமும் குளித்துக்குளித்து யானை இவ்வளவு உயரம் வளர்ந்து இருக்குபோல .அடுத்த முறை கேரளா போகும்போது திருச்சூருக்குச் சென்று , 11 அடி 4 அங்குல உயரத்துடன் (இறந்து) 103 ஆண்டுகளான அருங்காட்சியகத்தில் கம்பீரமாக நின்று கொண்டு இருக்கும் ' ரங்கநாதனை ' கண்டிப்பாகப் பார்க்க வேண்டும். THINAKAREN KARAMANI, VELLORE, INDIA.


source: fineweb

text: வேலைவாய்ப்பில் தொய்வு இல்லை! Date: 2015-05-31@ 00:10:48 இன்றைய காலகட்டத்தில் மாணவர்களுக்கு உரிய பயிற்சியளித்து சுயமாக தொழில் துவங்க ஊக்குவிப்பது அவசியமாகிறது. பல்வேறு புராஜக்ட்களின் ஈடுபடுவதன் மூலம் தங்களுக்கான வாய்ப்புகளை அவர்கள் அதிகரி்த்துக் கொள்ள முடியும்.பெரும்பாலான சிறுபான்மையினர், தோல் பதனிடுதல், பீடி சுருட்டுதல் போன்ற குடிசை தொழில்கள் மற்றும் ஆட்டோ ஓட்டுதல் உள்ளிட்டவைகளில் ஈடுபடுகின்றனர், இவர்கள் தங்கள் குழந்தைகளுக்கு தொழிற்கல்வி வழங்குவதன் மூலம் அவர்களது வாழ்கவ மேம்படுத்த முடியும்.சமீப காலமாக பொறியியல் படித்தவர்களுக்கான வாய்ப்புகளில் தொய்வு ஏற்பட்டுள்ளது போன்ற தோற்றம் உருவாகி உள்ளது. ஆனால் அதில் உண்மையில்லை! அவர்களுக்கு எப்போதுமே வாய்ப்பு உண்டு, பள்ளி மேல்நிலை வகுப்பில் குறைந்த மதிப்பெண் எடுத்த மாணவர்களும், தற்போது பொறியியல் படிப்பில் அதிகளவில் சேர்கின்றனர். ஆனால் பொறியியல் படிப்பிலும் சிறப்பாக செயல்படாததால் அவர்களுக்கு பய உணர்ச்சி ஏற்படுகிறது. பொதுவாக பொறியியல் படிப்பிலும் வேலைவாய்ப்பிலும் ஆங்கில பயன்பாடு அதிகம் உள்ளது. இதுவும் அவர்களின் பய உணர்ச்சியை அதிகப்படுத்துகிறது. இதனால் பொறியியல் படித்தவர்களுக்கான வேலைவாய்ப்பில் தொய்வு ஏற்பட்டுள்ளது போன்று தோன்றினாலும் கூட அனைத்து தொழில் நிறுவனங்களிலும் ஆட்களுக்கான தேவை இருந்து கொண்டேதான் உள்ளது. பொறியியல் மாணவர்கள், துவாய், சவுதி அரேபியா உள்ளிட்ட அரபு நாடுகளில் அதிக வேலைவாய்ப்பை பெறுகின்றனர். தற்போது வேலைவாய்ப்பில் ஏற்ற இறக்கங்கள் இருக்கலாம். ஆனால் உலக நாடுகளின் பொருளாதார மாற்றங்களின் முூலமாக ஏற்ற இறக்கங்கள் மிக வேகமாக சரி செய்யப்பட்டு விடும். பொறியியல் படித்ததால் நம் வாழ்க்கை கெட்டு விட்டது என்ற நிலை எப்போதும் ஏற்படாது.


ICFI இன் இந்த நூலகம், 1840 களில் இருந்து இன்றுவரையான மார்க்சிச இயக்கத்தின் வரலாற்றை உள்ளடக்கியுள்ள நூல்களை கொண்டுள்ளது. நாங்கள் பொதுவில் அதிமுக்கியத்துவம் வாய்ந்த மார்க்சிச படைப்புக்களை முன்வைக்கின்றபோதிலும், எமது கவனம் ட்ரொட்ஸ்கிச இயக்கத்தின் வரலாற்றில் உள்ளது, 1953 இல் ஆரம்பிக்கப்பட்டதிலிருந்தான ICFI இன் வரலாற்றில் சிறப்பு கவனம் செலுத்தப்பட்டுள்ளது. 2008 மற்றும் 2011 க்கு இடையிலான சோசலிச சமத்துவக் கட்சிகளின் ஸ்தாபக மாநாட்டிலிருந்து மிக சமீபத்திய ஆவணங்களுடன் நாங்கள் தொடங்குகிறோம். மேலும் ஆவணங்கள் தொடர்ந்து பதிவேற்றப்படும். ஆகஸ்ட் 3-9, 2008 அன்று மிச்சிகனில் உள்ள ஆன் ஆர்பரில் நடைபெற்ற சோசலிச சமத்துவக் கட்சியின் (சோ.ச.க) ஸ்தாபக மாநாட்டில் இந்த ஆவணம் ஏற்றுக்கொள்ளப்பட்டது. இந்த பணி, சோசலிசத்திற்கான போராட்டத்தின் இன்றியமையாத முக்கியத்துவம் வாய்ந்த வரலாற்று நிகழ்வுகள் மற்றும் ஒரு நூற்றாண்டுக்கும் மேலாக அரசியல் அனுபவங்களைக் கண்டறிந்து, தத்துவார்த்த, அரசியல் அடித்தளங்களை ஸ்தாபிக்கிறது. கொழும்பில் 2011 மே 27-29 வரை இடம்பெற்ற கட்சியின் ஸ்தாபக மாநாட்டில் ஒருமனதாக ஏற்றுக்கொள்ளப்பட்ட சோசலிச சமத்துவக் கட்சியின் (இலங்கை) வரலாற்று சர்வதேசிய அடித்தளங்களை உலக சோசலிச வலைத் தளம் வெளியிடுகின்றது. நாம் காக்கும் மரபியம்1988 இல் புத்தக வடிவில் பிரசுரிக்கப்பட்டது. 1982-1986 முதல், ICFI யின் முன்னாள் பிரிட்டிஷ் பிரிவின் தேசியவாத சந்தர்ப்பவாதத்திற்கு எதிராக ட்ரொட்ஸ்கிசத்தை பாதுகாக்க ICFI மற்றும் சோசலிச சமத்துவக் கட்சியின் (அமெரிக்கா) முன்னோடியான வேர்க்கர்ஸ் லீக் நடத்திய அரசியல் போராட்டத்தில் அதன் மூலங்கள் உள்ளது. இது 20 ஆம் நூற்றாண்டில் மரபுவழி ட்ரொட்ஸ்கிசத்தின் தொடர்ச்சியை நிலைநாட்டுகிறது. ஜெரி ஹீலி (1913-1989) நான்காம் அகிலத்தின் நீண்டகால தலைவராவர். அவர் 1985 இல் அனைத்துலகக் குழுவுடன் முறித்துக் கொள்ளும் வரை பிரிட்டிஷ் மற்றும் சர்வதேச ட்ரொட்ஸ்கிச இயக்கத்தில் அவரது போராட்டம் ஐந்து தசாப்தங்கள் நீண்டுள்ளது. ஹீலியும் நான்காம் அகிலத்தின் வரலாற்று வளர்ச்சியுடனான அவரின் உறவும் பற்றி இந்த நூல் ஒரு முக்கியமான மார்க்சிச மதிப்பீட்டை வழங்கியுள்ளது. இத்தொகுப்பில், புக்குயாமாவின் “வரலாற்றின் முடிவு” என்பதற்கும், ஹோப்ஸ்வாமின் “குறுகிய இருபதாம் நூற்றாண்டு” என்பதற்குமான எதிர்ப்பில், சோவியத் ஒன்றியத்தின் கலைப்பானது நிச்சயமாக ஒரு மிக முக்கிய சம்பவம்தான் என்றபோதினும், அது சோசலிசத்தின் அதிர்ச்சிகரமான முடிவைக் குறிக்காது என்று சமகால வரலாற்றாசிரியர்களுக்கு எதிராக டேவிட் நோர்த் வாதிடுகிறார். செப்டம்பர் 29 முதல் அக்டோபர் 12, 1986 வரை நடைபெற்ற ICFI இன் இரண்டாவது அகல்பேரவை ICFI முழுவதுமானWRP இன் சந்தர்ப்பவாதத்தின் தாக்கத்தை ஆராய்ந்தது. அமெரிக்காவின் சோசலிச தொழிலாளர் கட்சியின் தலைவரான ஜேம்ஸ் பி. கனன் எழுதி, 1953 இல் வெளியிடப்பட்ட இந்த ஆவணம், ட்ரொட்ஸ்கிச கொள்கைகளை மீண்டும் உறுதிப்படுத்தியதுடன், நான்காம் அகிலத்தை அழிக்க அச்சுறுத்திய மிஷேல் பப்லோ தலைமையிலான திருத்தல்வாத போக்கை எதிர்க்க சர்வதேச அளவில் ட்ரொட்ஸ்கிஸ்டுகளுக்கு அழைப்பு விடுத்தார் 1988 இல் எழுதப்பட்ட இந்த தொலைநோக்கு ஆவணம், உலகப் பொருளாதாரத்தின் பூகோளமயமாக்கல் மற்றும் அமெரிக்க, ஜப்பானிய மற்றும் ஐரோப்பிய ஏகாதிபத்தியங்களின் மத்தியில் அதிகரித்துவரும் மோதல்; ஆசிய-பசிபிக் கரையோர நாடுகளின் விரைவான பொருளாதார வளர்ச்சி; சீனாவிலும் சோவியத் ஒன்றியத்திலும் முதலாளித்துவ மறுசீரமைப்பு செயல்முறையின் முக்கியத்துவம் ஆகியவற்றை ஆராய்கிறது. உலக சோசலிசப் புரட்சிக்கான இந்த முன்னோக்கு, நான்காம் அகிலம் சஞ்சிகையில் ஆங்கிலத்திலும் மேலும் பல மொழிகளிலும் கிடைக்கிறது 1936 ஆம் ஆண்டிலேயே அரசியல் ரீதியாக நாடுகடத்தப்பட்டு நோர்வேயில் அவர் தனிமைப்படுத்தப்பட்டிருந்த நிலையில் எழுதியபோது, ஸ்ராலினிச ஆட்சியின் கொள்கைகளானவை சோவியத் ஒன்றியத்தில் சோசலிசத்தின் வெற்றியை உறுதி செய்திருப்பதற்கெல்லாம் வெகு விலகி, உண்மையில் முதலாளித்துவத்தின் மீட்சிக்குத்தான் அடித்தளத்தை தயாரித்துக் கொண்டிருக்கின்றது என்று லியோன் ட்ரொட்ஸ்கி எச்சரித்தார். நான்காம் அகிலத்தின் அனைத்துலகக் குழு மட்டுமே முதலாளித்துவ சுரண்டல், வறுமை மற்றும் போருக்கு எதிரான போராட்டத்தில் உலகம் பூராவும் தொழிலாள வர்க்கத்தை ஒழுங்கமைக்கவும் ஐக்கியப்படுத்தவும் முனைகின்ற ஒரே அரசியல் அமைப்பு ஆகும். நான்காம் அகிலத்தின் அனைத்துலகக் குழு மட்டுமே முதலாளித்துவ சுரண்டல், வறுமை மற்றும் போருக்கு எதிரான போராட்டத்தில் உலகம் பூராவும் தொழிலாள வர்க்கத்தை ஒழுங்கமைக்கவும் ஐக்கியப்படுத்தவும் முனைகின்ற ஒரே அரசியல் அமைப்பு ஆகும். நியாயப்படுத்தமுடியாதது புத்தகத்தின் பெரும்பகுதி இடது-சாரி மற்றும் சோசலிச போர்-எதிர்ப்பாளர்கள் மீதான கடுமையான தாக்குதல்களைக் கொண்டிருக்கிறது. ரோஹினி ஹென்ஸ்மன் இந்தியாவில் வசிக்கும் ஒரு தமிழ் எழுத்தாளரும் செயல்பாட்டாளரும் ஆவார், இவர் இலங்கை மாவோயிசக் குடும்ப பின்புலத்தைக் கொண்டவராக கூறிக் கொள்கிறார். 1991 ல் சோவியத் ஒன்றியம் ஸ்ராலினிசத்தால் கலைக்கப்பட்ட பின்னர் நேட்டோவிற்கான முக்கிய இராணுவ-அரசியல் எதிர்ப்பலம் இல்லாது போன பின்னர், கடந்த 30 ஆண்டுகளில் அமெரிக்க தலைமையிலான மத்திய கிழக்கு போர்களின் தோல்வி, விரைவாக ஒரு புதிய உலகப் போரை நோக்கி இட்டுசெல்கிறது இந்த உரைகள், 20ம் நூற்றாண்டின் சிக்கலான அடிப்படை பிரச்சினைகள் பற்றி கவனம் செலுத்தின.விரிவுரையாளர்கள் மார்க்சிசத்தின் அடித்தளங்கள், விஞ்ஞானபூர்வ முன்னோக்கு மற்றும் புறநிலை உண்மையைப் பாதுகாத்தல்; முதலாம் உலகப் போரின் மூலங்கள்; ஜேர்மனியில் பாசிசத்தின் எழுச்சி; சோவியத் ஒன்றியத்தில் ஸ்ராலினிசத்தின் தோற்றம், லியோன் ட்ரொட்ஸ்கியின் நிரந்தர புரட்சி தத்துவம் மற்றும் சோவியத் ஒன்றியத்தில் கலை மற்றும் கலாச்சாரத்தின் சிக்கல்கள் பற்றி உரையாற்றினர் இந்த விரிவுரைகள் ஸ்ராலினிச அதிகாரத்துவத்தின் தேசியவாத கொள்கைகளுக்கும் சோவியத் ஒன்றியம் மற்றும் கம்யூனிச அகிலத்திற்குள் அரசியல் அதிகாரத்தை கைப்பற்றுவதற்கும் எதிராக, 1923 இல் ட்ரொட்ஸ்கி நிறுவிய ட்ரொட்ஸ்கிச இடது எதிர்ப்பு நடத்திய போராட்டம் தொடர்பான முக்கியமான அரசியல் மற்றும் வரலாற்று பிரச்சினைகளை விளக்குகிறது. 1917 ம் ஆண்டில், லெனின், ட்ரொட்ஸ்கி தலைமையிலான போல்ஷிவிக் கட்சியின் தலைமையில் செயல்பட்ட ரஷ்ய தொழிலாள வர்க்கம் முதலாளித்துவ இடைக்கால அரசாங்கத்தை தூக்கியெறிந்து உலக வரலாற்றில் முதல் தொழிலாளர் அரசை நிறுவியது.2017 ம் ஆண்டு, நான்காம் அகிலத்தின் அனைத்துலகக் குழு,ஒரு இணையவழி விரிவுரைத் தொடருடன் அதன் நூற்றாண்டு தினத்தை நினைவுகூர்ந்தது. இந்த விரிவுரைகள் 1982-1995 வரையிலான நான்காம் அகிலத்தின் அனைத்துலகக் குழுவின் வரலாற்றைக் குறிக்கின்றன: தொழிலாளர் புரட்சிக் கட்சியின் ட்ரொட்ஸ்கிசத்தின் கோட்பாடு மற்றும் வேலைத்திட்டத்தின் திருத்தங்கள் பற்றிய விரிவான விமர்சனத்தின் ஆரம்ப வடிவமைப்பிலிருந்து, நான்காம் அகிலத்தின் அனைத்துலகக் குழுவின் கழகங்களை கட்சிகளாக மாற்றுவதற்கான முடிவு வரை காணலாம்.


source: wikipedia

text: அறுகம்புல் [Scutch Grass] என்பது 'Cynodon dactylon'' புல் வகையை சேர்ந்த ஒரு மருத்துவ மூலிகையாகும். அறுகம்புல்லுக்கு மூதண்டம், தூர்வை, மேகாரி, பதம், அறுகை போன்ற வேறு பெயர்கள் உண்டு. விளக்கம் அறுகம்புல்லானது கூர்மை மழுங்கிய இலை நுனியுடனும், குறுகலான இலையின் மேல் ரோமவளரிகள் தென்படுவதாய் பல்லாண்டு வாழும் புல் வகையினமாக உள்ளது. மேற்கோள்கள் மூலிகைகள் ஒருவித்திலையிகள் புற்கள்


text: ராம மோகன் ராவ் 'தலைமைச் செயலாளரா?; பூதாகரமான செய்திகள் வரப்போகிறது - ஸ்டாலின் எச்சரிக்கை | Webdunia Tamil லெனின் அகத்தியநாடன்| Last Updated: செவ்வாய், 27 டிசம்பர் 2016 (23:41 IST) தலைமை செயலகத்தில் சோதனை நடத்தப்படுகிறது என்று சொன்னால், அதில் ஏதோ பெரிய மர்மம் இருக்கிறது, பூதாகரமான செய்திகள் வரப்போகிறது என்று திமுக பொருளாளர் மு.க.ஸ்டாலின் கூறியுள்ளார். இது குறித்து செய்தியாளர்கள், "ஜெயலலிதா உயிரோடு இருந்திருந்தால் சி.ஆர்.பி.எஃப். தலைமை செயலகத்திற்குள் வந்திருக்க முடியாது எனவும், தன்னோடு உயிருக்கு ஆபத்து இருப்பதாகவும் முன்னாள் தலைமை செயலாளர் இன்று பத்திரிகையாளர் சந்திப்பில் சொல்லியிருக்கிறாரே?" என்று கேள்வி எழுப்பினர். இதற்கு பதிலளித்த மு.க.ஸ்டாலின், "வருமானவரித் துறை என்பது மத்திய அரசின் கீழ் அமைந்திருந்தாலும் அதற்கென தனி அதிகாரம், தனிச் சட்டம் இருக்கிறது என்பது அனைவருக்கும் நன்றாக தெரியும். ஏற்கனவே பலமுறை மத்திய அரசு அதிகாரிகளின் வீடுகளில், அவர்களது அலுவலகங்களில் எல்லாம் கூட இதுபோன்ற சோதனைகள் நடந்திருக்கின்றது. அதுமட்டுமல்ல, தகுந்த உரிய ஆதாரங்களின் அடிப்படையில்தான் இந்த சோதனைகள் நடந்திருப்பதாக வருமானவரித் துறை அதிகாரிகளும் கூறுகிறார்கள், மத்தியில் இருக்கும் அமைச்சர் பெருமக்களும் தொடர்ந்து சொல்லிக் கொண்டிருக்கிறார்கள். அந்த அடிப்படையில், ஆதாரம் இருந்த காரணத்தால்தான் தலைமை செயலகத்திலும் சோதனை நடந்ததாக செய்திகள் வருகிறது. அதைவிட முக்கியமாக, இப்போதும் நான் தான் தலைமை செயலாளர் என்று அவரது பேட்டியில் கூறியிருப்பதாக கேள்விப்பட்டேன். ஏற்கனவே சோதனை நடந்துக் கொண்டிருந்தபோதே நான் ஒரு செய்தியை வெளியிட்டிருந்தேன். தலைமை செயலகத்தில் சோதனை நடத்தப்படுகிறது என்று சொன்னால், அதில் ஏதோ பெரிய மர்மம் இருக்கிறது, பூதாகரமான செய்திகள் வரப்போகிறது. எனவே, இதுகுறித்து முதலமைச்சராக இருக்கும் ஓ.பன்னீர்செல்வம் அவர்கள்தான் விளக்கம் சொல்ல வேண்டும் என்று அப்போதே ஒரு அறிக்கை வெளியிட்டிருந்தேன். இப்போதும் நான் சொல்கிறேன், நான் தான் தலைமை செயலாளர் என்று பேட்டி அளிக்கும் அளவிற்கு முன்னாள் தலைமை செயலாளர் இருக்கிறார் என்று சொன்னால், இதற்கு முதல்வர் அவர்கள்தான் பதில் சொல்ல வேண்டும் என்று வலியுறுத்திக் கேட்டுக் கொள்கிறேன்" என்று கூறியுள்ளார்.


text: நான் கடவுள் - காவியும் காசியும் -ஹரன் பிரசன்னா 'நான் கடவுள்' படம் தமிழ்த் திரையுலகம் இதுவரையில் காணாத காட்சிகளைக் காண்பிக்கிறது. கதையின் நிகழ்களமாக எடுத்துக்கொள்ளப்படும் பிச்சைக்காரர்களின் உலகம் இதுவரை யாரும் திரையில் காணாதது. அதற்காக பாலா மெனக்கெட்டிருக்கும் விதம் அசாத்தியமானது. ஒவ்வொரு பிச்சைக்காரரையும் தேர்வுசெய்து நடிக்க வைத்திருப்பதற்கே நிறைய நாள்கள் தேவைப்பட்டிருக்கும். ஏழாவது உலகம் நாவலை படித்திருக்காத பலருக்கு, இத்திரைப்படம் பெரும் அதிர்ச்சியையும், அருவருப்பையும், பயத்தையும் ஒருங்கே ஏற்படுத்தியிருக்கும் என்பது உறுதி. அதேபோல் தமிழ்த்திரையுலம் காணாத இன்னொரு விஷயம், சன்யாசிகளின் வாழ்க்கை. ஹிந்துமதம் தொடர்பான எந்த ஒரு காட்சியையும் விமர்சனத்தோடும், கேலியோடும், கிண்டலோடும் மட்டுமே எடுக்கும் தைரியம் கொண்ட கமல்ஹாசன், பாலசந்தர் வகையறாக்களுக்கு மத்தியில், இந்து மதச் சார்பான குரல்கள் - அது நியாயமான ஒன்றாக இருந்தாலும் கூட - எங்கேயும் வெளிவந்துவிடக்கூடாது என்ற கருத்தியல்கள் கொண்ட சிற்றிதழ்ச் சூழலில், உள்ளதை உள்ளபடி, அதுவும் அதை ஒரு மாபெரும் மக்கள் ஊடகத்தில் காண்பிக்கும் தைரியம் பாலாவிற்கு இருந்திருக்கிறது. படம் முழுக்க காவி நிறம். இந்த ஒரு காரணத்தினாலும், அகோரி தொடர்ந்து சமிஸ்கிருத வசனங்கள் பேசியபடியே வருவதானாலும் இது ஹிந்துத்துவ படம் என்கிற கருத்து ஒலிக்கிறது. ஆனால் உண்மையில் இத்திரைப்படம் இறை நம்பிக்கைக் கொண்டவர்களின் கருத்தைவிட அதிகமாக, இறையால் கைவிடப்பட்டதாகக் கருதிக்கொள்ளும் விளிம்பு நிலை மக்களின் எதிர்க்குரலைப் பதிவு செய்துள்ளதாகவே நான் காண்கிறேன். இதில் மகிழ்ச்சியான விஷயம் என்னவென்றால், எந்த ஒரு மதத்தின் மீதும் கரிசனம் காட்டப்படவில்லை என்பதே. இஸ்லாம், கிறித்துவம் என்று வரும்போது கருணை பொங்கும் பகுத்தறிவும், ஹிந்துமதம் என்று வரும்போது அறிவுபூர்வமான பகுத்தறிவும் கொள்ளும் கலைஞர்களுக்கு இத்திரைப்படத்தை சமர்ப்பிக்கலாம். பிதாமகன் திரைப்படம் வந்தபோது, பாலாவிற்கு மனப்பிறழ்ச்சி என்கிற வகையிலெல்லாம் விமர்சனங்கள் எழுந்தன. (இத்தகைய திரைப்படங்கள் வருவதற்கு ஒரு இயக்குநரின் மனப்பிறழ்ச்சிதான் காரணம் என்றால், அந்த மனப்பிறழ்ச்சி நிறைய இயக்குநர்களுக்கு வரட்டும்.) அதே விமர்சனங்கள் இத்திரைப்படத்திலும் தொடரக்கூடும். பாலாவின் கதாநாயகர்கள் அசாதரணர்களாகவே வருவது, இவ்விமர்சனத்தின் பின்னாலிருக்கும் முக்கியமான காரணம். பிதாமகனில் விக்ரமின் பாத்திரம் ஏன் அப்படி அசாதரணனாக இருக்கவேண்டும் என்பதற்கு எவ்விதக் காரணமும் சரியாகச் சொல்லப்படவில்லை. இப்படத்திலும் அதுவே தொடர்கிறது. ருத்ரன் அகோரியாக வாழ்கிறான். அவனை யாரும் நெருங்கமுடியாது. அவன் யாரையும் அடித்து வீழ்த்தி வெற்றிகொண்டு விடுவான். இவற்றையெல்லாம் நாம் ஏற்றுக்கொண்டே ஆகவேண்டும். அதன் பின்னர்தான் நம்மால் இப்படத்தைப் பார்க்கவே முடியும். தனது முந்தைய படங்களின் வழியே, பாலா இதற்கு நம்மைப் பழக்கிவிட்டார் என்பதால் இதனை அப்படி ஏற்றுக்கொண்டுவிட முடிகிறது. ஆனால், இதே போன்ற பாத்திரங்களின் வழியே தொடர்ந்து படமெடுப்பதைப் பற்றி பாலா யோசிக்கத் தொடங்கவேண்டும். மிக வித்தியாசமான ஒரு திரைப்படம், மசாலா திரைப்படம்தான் என்கிற வட்டத்துக்குள் சிக்குவது இது போன்ற சித்திரிப்புகளாலேயே. பிதாமகனில் செய்த இன்னொரு தவறை பாலா மீண்டும் செய்திருக்கிறார். காவல்நிலையத்தில் வரும் நகைச்சுவைக் காட்சிகள், படத்திற்குத் தேவையில்லாதவை மட்டுமல்ல. ஒருவித தவம் போலச் செல்லும் படத்தின் அமைதியை வெகுவாகக் குலைக்கின்றன. இத்திரைப்படத்தில் பாலாவின் வெற்றி, விளிம்பு நிலை மனிதர்களை அவர் காட்சிப்படுத்தியிருப்பதில் இருகிறது. ஒருவகையில் இது ஜெயமோகனின் வெற்றி. பிச்சைக்காரர்கள் சதா அழுதுகொண்டே இருப்பதில்லை. அவர்களின் உலகம் கேலி, கிண்டல், காதல் உள்ளிட்ட எல்லாவற்றினாலும் ஆனது. பிச்சையெடுக்கும் சிறுவன் பேசும் வசனங்கள் ஒவ்வொன்றும் முக்கியமானவை. மிகக் கடுமையான திரைக்கதையை வசனத்தின் மூலம் சமனாக்கியிறார் பாலா. ஜெயமோகனின் நக்கல் வசனங்கள் திரைப்படம் முழுவதும் வியாபித்துக் கிடக்கின்றன. இவையே படம் பார்ப்பவர்களை படத்தோடு ஒன்றச் செய்கின்றன. இல்லையென்றால் இத்திரைப்படம் திரைப்பட விழாவிற்கு மட்டுமான திரைப்படமாகியிருக்கும். ருத்ரனாக நடித்திருக்கும் ஆர்யாவிற்கு வேலை அதிகமில்லை. புஜங்களைத் தூக்கியபடி, முடியில் முகத்தை மறைத்துக்கொண்டு, சதா கஞ்சா போதையில் கண்களைச் சுழலபட்டி நடக்கவேண்டும். அவரது வேலையை மிக நன்றாகவே செய்திருக்கிறார். இவ்வேடத்தில் அஜித்தை நினைத்துப் பார்க்கும்போதே குலை நடுங்கியது. பாலாவிற்கு என்னதான் தன்னம்பிக்கை அதிகம் என்றாலும், அஜித்தை முதலில் ஒப்பந்தம் செய்ததெல்லாம் கொஞ்சம் ஓவர். பூஜாவின் நடிப்பு அசத்தல். ஒரு தேசிய விருதுக்கு துண்டு போட்டு வைத்திருக்கிறார். பூஜாவின் உழைப்பிற்கு நிச்சயம் தேசிய விருது கிடைக்கவேண்டும். திருநங்கைகள் தொடர்ந்து தமிழ்த்திரைப்படங்களில் காட்டப்பட்டு வரும் விதம் குறித்து குமுறியவர்களுக்கு இதம் தரும் வகையில், இத்திரைப்படத்தில் திருநங்கையின் பாத்திரம் அமைக்கப்பட்டுள்ளது. திருநங்கையாக வருபவர், மற்ற எந்தக் கதாபாத்திரம் போலவே வடிவமைக்கப்பட்டிருக்கிறார். தமிழில் இது ஒரு சாதனை. அவர்கள் மேல் தேவையற்ற காட்சிரீதியிலான கிண்டல்கள் வைக்கப்படவில்லை. திருநங்கைகளைப் பொதுமைப்படுத்திச் சித்திரிக்கும் அவலம் எல்லாம் இல்லாமல், அப்பாத்திரம் சிறப்பாக அமைக்கப்பட்டிருக்கிறது. இதற்கும் பாலாவைப் பாராட்டவேண்டும். அதோடு, இதுபோன்ற திரைப்படங்களில் வரும் கதாநாயகி ஒரு பாலியல் தொந்தரவுக்கு உட்படுத்தப்படுவார். அது அவரது எஜமானாலேயோ அல்லது ஒரு பொதுஜனத்தாலேயோ அல்லது இருவருமாலேயோ நிகழும். இது போன்ற க்ளிஷே காட்சிகள் இப்படத்தில அறவே தவிர்க்கப்பட்டிருப்பது இன்னொரு முக்கிய விஷயம். அதன் காரணம், பாலா பூஜாவை ஒரு நடிகையாகப் பார்க்காமல், ஒரு பிச்சைக்காரப் பெண்ணாக மட்டும் பார்த்திருப்பதுதான் எனலாம். பெரும்பாலான தமிழ்ப்படங்களில் இது நிகழ்வதே இல்லை என்பதே இத்தகைய அபத்தக் காட்சிகள் இடம்பெறுவதற்கான காரணம். ருத்ரனின் அம்மாவாக நடிக்கும் பெண்மணிக்கு பதில் வேறு யாரையாவது நடிக்க வைத்திருக்கலாம். ஒரு சிக்கலான மனநிலையைச் சொல்லவேண்டிய அவருக்கு அழமட்டுமே தெரிகிறது. இதுபோன்ற காட்சிகளில் ஒரு புதுமுகத்தை நடிக்க வைப்பதே நல்லது. கவிஞர் விக்கிரமாதித்யன் ஆச்சரியமான சந்தோஷம். எல்லாவற்றையும்விட முக்கியமானது படத்தின் இசை. இத்திரைப்படத்தின் உண்மையான ஹீரோ இளையராஜாதான். குணா, மகாநதி, ஹே ராம், விருமாண்டிக்கு அடுத்து வந்திருக்கும் மிகச்சிறந்த இசைக்கோவை உள்ள திரைப்படம் இதுவே. நெஞ்சை அதிர வைக்கும் இசை, மனதை உருக வைக்கும் இசை, காட்சியின் வீர்யத்தை அப்படியே உள்வாங்கிக்கொள்ளும் இசை என இளையராஜா மாறாத உருவங்களில்லை. இசையில் நெருப்பு எரிகிறது. நதி ஓடுகிறது. சங்கு ஒலி சங்கை அறுக்கிறது. ஹே ராம் திரைப்படத்திற்கே இளையராஜாவிற்கு தேசிய விருது கிடைக்கவில்லை. இத்திரைப்படத்திற்கு கிடைக்கும் என்று எதிர்பார்ப்பதே தவறு என்றுதான் நினைக்கிறேன். பாடல்களைப் பொருத்தவரை, ஓம் சிவோகம் பாடல் இன்னும் மனதில் ஒலித்துக்கொண்டே இருக்கிறது. மற்ற பாடல்கள் எல்லாமே சுமார் ரகம். மது பாலகிருஷ்ணனின் மயக்கும் குரலில் ஒரு பாடல் வருகிறது. ஆனால் அது மனதில் தங்கவே இல்லை. ஒளிப்பதிவு வெகு அழகு. காசி நகரக் காட்சிகளிலும், சண்டைக் காட்சிகளிலும் காமராவின் வேகம் அசர வைக்கிறது. பெரும்பாலும் வித்தியாசம் மற்றும் பிரம்மாண்டம் ஒருங்கே இணைந்த தமிழ்த் திரைப்படங்களை (ஹே ராம், குருதிப்புனல், மகாநதி, குணா போன்றவை) கமல்ஹாசனே தந்திருக்கிறார். அதை இம்முறை பாலா தந்திருப்பது மகிழ்ச்சியாக இருக்கிறது. விருமாண்டிக்குப் பிறகு ஒரு நல்ல திரைப்படம் இல்லாத நிலையில், நான் கடவுள் அக்குறையைத் தீர்க்கிறது. கமல் செய்யும் நுண்ணரசியல் எதுவும் இல்லாமல், பின்னோக்கங்கள் எதுவும் இல்லாத தெளிவான படமாகவும் 'நான் கடவுள்' இருப்பது கூடுதல் மகிழ்ச்சி அளிக்கிறது. ஹே ராம் போல, இது தமிழ்த் திரையுலகின் மைல்கல்லா என்றால் கிடையாது. ஆனால் தமிழ்த் திரையுலகின் முக்கியமான படங்களில் இது ஒன்று. நந்தாவைத் தவிர்த்துவிட்டுப் பார்த்தால், சேது, பிதாமகன், நான் கடவுள் என பாலாவின் கிராஃப் உயர்ந்துகொண்டேதான் செல்கிறது. இத்திரைப்படம் இதுவரை வந்திருக்கும் பாலாவின் படங்களில் சிறந்த படம். வரும் படங்களில், இன்னும் அதிக உயரத்தை பாலா தொடுவார் என உறுதியாக நம்பலாம். இட்லிவடைக்கு ஸ்பெஷலாக எழுதி கொடுத்த ஹரன் பிரசன்னாவிற்கு நன்றி மஞ்சள் கமெண்ட் எதுவும் இல்லை ;-) பன்ச் வெச்சா இட்லி தாண்டா Rated PG - for Pseudo-DK, DMK, Liberals, Marxists.... Friday, February 13, 2009 நான் கடவுள் - காவியும் காசியும் -ஹரன் பிரசன்னா


text: October 11, 2011 கோலம் எனக்கு நினைவு தெரிந்தபோது எங்கள் தெருவில் கோலம் போட ஒரு கொலைவெறி டீமே உருவாகியிருந்தது. அம்மா தலைமையில் பக்கத்து வீட்டு பூசாரி ஆயா, பெரியம்மா, டீவி வீட்டுக்காரம்மா, கடைசி வீட்டு காஞ்சனா அக்கா என்று கோல வீராங்கனைகள் ஃபுல் ஃபிக்கப்பில் இருந்த காலம் அது. எங்கள் தெருவில் அப்போது பண்ணிரெண்டு அல்லது பதினைந்து வீடுகள் இருந்திருக்கலாம். ஒரு வீட்டில் போட்ட கோலம் இன்னொரு வீட்டில் ரிப்பீட்டு ஆகிவிடக்கூடாது என்பதற்காக முதல் நாள் இரவு டிஸ்கஷன் நடத்தி அவரவர் போட வேண்டிய கோலத்தை சீரியஸாக முடிவு செய்துவைத்து விடுவார்கள். எங்கள் வீட்டிலும், காஞ்சனா அக்கா வீட்டிலும் தான் கோல நோட்டுபுக்கு இருக்கும். மற்றவர்கள் வீட்டிலெல்லாம் ப்ரிண்ட் செய்யப்பட்ட புக் தான் இருந்தது. அம்மாவும், காஞ்சனா அக்காவும் சிரத்தையாக பத்திரிகைகளில் வரும் கோலங்களையெல்லாம் தங்கள் நோட்டுகளில் வரைந்து வைப்பார்கள். ஒரு கட்டத்தில் அம்மாவிடம் மட்டும் ஐநூறுக்கும் மேற்பட்ட கோல கலெக்ஷன் இருந்தது. மார்கழி மாதம் இந்த நோட்டுகளுக்கு பயங்கர டிமாண்ட் வந்துவிடும். அட்வான்ஸ் புக்கிங் செய்து அக்கம்பக்கங்களில் இரவல் வாங்கிச் செல்வார்கள். அப்போதெல்லாம் எல்லார் வீட்டு வாசலிலும் சாணம் தெளித்து (சிலர் வீடுகளில் மொழ மொழவென்று மெழுகி) அரிசு மாவுடன் சேர்க்கப்பட்ட கோலம் போடப்படும். கோலத்தில் அரிசி மாவு இருப்பதால் பகல் வேளைகளில் வாசலெல்லாம் சிகப்பு எறும்புகளாக காணப்படும். கோலமாவில் அரிசி மாவு சேர்ப்பதற்கு காரணம் புண்ணியம் என்று அம்மா சொல்வார். அதாவது கோலத்தில் இருக்கும் அரிசி மாவை உண்டு எறும்புகள் பசியாறுமாம். எனக்குத் தெரிந்து வெறும் கோலமாவில் கோலம் போட்டால் கை விரல்கள் எரியும். மாவு கொஞ்சம் சாஃப்டாக இருக்கவே அரிசிமாவு சேர்க்கிறார்கள். மார்கழி மாதம் மட்டும் வண்ணக்கோலம், மற்ற மாதங்களில் வெள்ளை மட்டும் தான். மார்கழி மாதம் சாணத்தை நடுவில் வைத்து பூசணிப்பூ வைக்கும் வழக்கம் இருந்தது. பூசணிப்பூவுக்கு மடிப்பாக்கத்தில் பஞ்சமே இல்லை. இப்போது பூசணிக்கொடியை காண்பது அரிதாகிவிட்டது. அம்மா கோலம் போடும்போது நான் உதவியது உண்டு. அதை உதவி என்று சொல்லமுடியாது, உபத்திரவம் என்பது தான் சரி. அம்மா ஒரு பக்கமாக கோலம் போட்டுக் கொண்டு வரும்போது நான் இன்னொரு பக்கமாக கோலப்பொடியை வைத்து கிறுக்குவேன். நான் உருவாக்கிய கிறுக்கலையெல்லாம் அழித்துவிட்டு மீண்டும் கோலம் போட அம்மாவுக்கு கால் மணி நேரமோ, அரை மணி நேரமோ எக்ஸ்ட்ரா பிடிக்கும். பொதுவாக அம்மா கோலம் போட்டால் அப்போதெல்லாம் ஒரு மணி நேரத்திலிருந்து இரண்டு மணி நேரம் ஆகும். அவ்வளவு பெரிய கோலம். அவ்வளவு பெரிய கோலம் போடுமளவுக்கு பெரிய வாசலும் இருந்தது. எதற்கெடுத்தாலும் என் முதுகில் நாலு சாத்து சாத்தும் அம்மா, கோலத்தில் நான் விளையாடியதற்கு மட்டும் என்றுமே கோபப்பட்டதில்லை என்பது இதுவரை ஆச்சரியம் தான். அந்தக்காலத்திலிருந்தே இன்றுவரை ஐந்து, ஐந்தரை மணிக்கெல்லாம் எழுந்து கோலம் போடுவது அம்மாவின் வழக்கம். சூரியன் உதிப்பதற்கு முன்பாக கோலம் போட்டுவிட வேண்டும் என்பது அவரது பர்மணெண்ட் டார்கெட். இப்போதெல்லாம் முறைவாசல் சிஸ்டம் வந்துவிட்டது. மூன்று மாதத்துக்கு ஒரு முறை தான் எங்கள் முறை. எங்கள் முறை வரும்போது மட்டும் அம்மா நாலரை மணிக்கே எழுந்து கோலம் போட்டுவிடுகிறார். அந்தக் காலத்தில் போட்டது போல பெரிய கோலம் இல்லை. அதில் நான்கில் ஒரு பங்கு போடுமளவுக்கு தான் இப்போது வாசல் இருக்கிறது. தெளிப்பதற்கு சாணியும் கிடைப்பதில்லை என்பது குறிப்பிட்டுச் சொல்ல வேண்டியது. கோலங்களிலேயே ரொம்பவும் கஷ்டமான கோலம் தேர்க்கோலம் என்று நினைக்கிறேன். தேர்க்கோலத்தில் ஏகப்பட்ட சங்கிலி இருக்கும். புள்ளிகளும் கோக்கு மாக்காக வைக்க வேண்டும். நினைவாற்றல் குறைந்தவர்களால் பெரிய தேர்க்கோலங்கள் போடமுடியாது. தேர்க்கோலம் பட்டையாகவும் போடக்கூடாது. மெலிதாக போட்டால் தான் லுக்கும், ஃபீலும் கிடைக்கும். தேர்க்கோலங்களுக்கு பொதுவாக வண்ணம் தீட்டமாட்டார்கள். இருப்பதிலேயே சுலபமான கோலம் பொங்கலுக்கு போடும் பானை கோலம் போலிருக்கிறது. கோலம் சுமாராக அமைந்துவிட்டாலும், வண்ணத்தில் அசத்தி விடலாம். கோலங்களுக்கு மதம் கிடையாது. மார்கழி மாதத்தில் கிறிஸ்துமசும், நியூ இயரும் வரும். எல்லார் வீட்டிலும் மெர்ரி கிறிஸ்துமஸ், ஹேப்பி நியூ இயர் என்று ஆங்கிலத்தில் வாழ்த்துகள் எழுதப்பட்டிருக்கும். காஞ்சனா அக்கா மட்டுமே கிறிஸ்துமஸ் தாத்தாவை தத்ரூபமாக கோலமாக்குவார். மற்ற வீடுகளில் கிறிஸ்துமஸ் தாத்தா வீடு படத்தில் வரும் தாத்தா மாதிரி சோணங்கியாக இருப்பார். கேரளா ஸ்டைலில் பூக்கோலம் போடுவதும் காஞ்சனா அக்காவின் ஸ்பெஷாலிட்டி. வீட்டுக்கு அருகில் கிடைக்கும் ஊதாநிற காட்டுப்பூக்களை வைத்தே கோலத்தை ஒப்பேற்றிவிடுவார். வீட்டு வாசலில் மட்டுமல்ல, வீட்டுக்குள்ளும் கோலம் போடும் பழக்கம் அம்மாவுக்கு இருந்தது. சிமெண்ட் தரையில் வெள்ளை மற்றும் சிகப்பு பெயிண்டில் சிரத்தையாக கோலம் போடுவார். வீட்டின் ஓரங்களில் காவிக்கலர் அடித்து வைத்திருப்பார். வாசற்படியில் நிறைய பேர் பெயிண்டால் மஞ்சள் வண்ணம் அடித்து சிகப்பு பொட்டு வைத்திருப்பார்கள். அம்மாவுக்கு வாராவாரம் வெள்ளிக்கிழமை ஒரிஜினல் மஞ்சளும், குங்குமமும் வாசற்படியில் வைத்தால் தான் நிம்மதி. இன்றும் இது மட்டும் தொடருகிறது. வீட்டில் மொசைக்கும், டைல்ஸும் வந்துவிட்டதால் வீட்டுக்குள் கோலம் போட முடியவில்லை என்பது அம்மாவுக்கு ஒரு குறைதான். அதனால் இப்போதெல்லாம் வெள்ளிக்கிழமை மட்டும் ஹாலில் ஒரு தாம்பாளத் தட்டில் நீர்நிரப்பி தாமரை உள்ளிட்ட பூக்களை வைத்து அலங்கரித்து கோலமாவு இல்லாமலேயே நீர்க்கோலம் போடுகிறார். அம்மா வெளியே எங்காவது போயிருந்தால் நானும் கூட சிறுவயதில் கோலம் போடுவேன். வாசற்படிக்கு முன்னால் மட்டும் ஒரு நாளைக்கு இரு கோலங்கள். காலையில் ஒன்று, மாலையில் விளக்கு வைப்பதற்கு முன்பாக இன்னொன்று. எனக்கு தெரிந்தது ஸ்டார் கோலம் தான். புள்ளி வைக்காமலேயே சுலபமாக போடலாம். மாலை ஐந்து, ஐந்தரை மணியளவில் தங்கச்சி பாப்பாவுக்கு காஃபி போட்டுக் கொடுத்துவிட்டு நான் பலமுறை போட்ட அந்த ஒரே ஒரு மாடல் அவசரக் கோலத்தை அம்மாவும், அப்பாவும் என்றுமே பாராட்டத் தவறியதில்லை. முன்பெல்லாம் யார் வீட்டிலாவது கோலம் போடப்பட்டிருந்தால் சில நொடிகள் நின்று கோலத்தை ரசித்துவிட்டு செல்பவர்களை பார்க்க முடிந்தது. சைக்கிளிலோ, நடந்தோ செல்பவர்கள் கோலம் அழிந்துவிடக்கூடாது என்று கவனமாக இருப்பார்கள். இப்போது கோலத்தை ரசிக்க யாருக்கும் நேரமில்லை. கோலம் அழிவதைப் பற்றி யாரும் கவலைப்படுவதும் இல்லை. கோலம் போட மண் தரை கிடைப்பதும் அரிதாகிவிட்டது. கான்கிரீட் தரையாக இருப்பதால் மிக லேசாக தண்ணீர் தெளித்து சின்னதாக ஸ்டார் கோலம் போடுகிறார்கள். அதன் ஆயுளே அதிகபட்சம் பத்து நிமிடம் தான். மயிலாப்பூரில் கோலப்போட்டி நடக்கும்போது பார்த்தால் ஏக்கமாக இருக்கிறது. வீடுகளில் கோலம் போட முடியாத மாமிகள் அந்நேரத்தில் ஒட்டுமொத்தமாக படையெடுத்து தங்கள் திறமைகளை காட்டுகிறார்கள். வடக்கு மாடவீதியில் ஒரு நாற்பது வயது மதிக்கத்தக்க ஆண் போடுவார் பாருங்கள் கோலம். என்ன வேகம்? என்ன நேர்த்தி? என்ன அழகு?


6 லட்சம் ஆண்டுக்கு பிறகு வெடிக்க தயாராகும் சூப்பர் எரிமலை Posted on 21-Aug-2017 வாஷிங்டன், ஆக. 21- உலகின் 20 சூப்பர் எரிமலைகள் உள்ளன. அவற்றில் ஒன்று எல்லோஸ்டோன் கால்டெரா. இது அமெரிக்காவில் வியோமிங் பகுதியில் ஹைடன் பள்ளத்தாக்கில் எல்லோஸ்டோன் தேசிய பூங்காவில் அமைத்துள்ளது. இந்த சூப்பர் எரிமலை6லட்சம் ஆண்டுகளுக்கு ஒருமுறை வெடிக்கும். அப்போது வெளியாகும் சாம்பல் மற்றும் குழம்பு பூமிக்கும், சுற்றுச் சூழலுக்கும் கடும் பாதிப்பையும், மனிதர்களின் உடல் நலனுக்கு கேடுகளையும் விளைவிக்கும்.தற்போது இந்த எரிமலை வெடிக்கும் அபாயம் உள்ளது. தற்போது அதில் இருந்து 60 முதல் 70 சதவீதம் வரை வெப்பம் வெளியாகி கொண்டிருக்கிறது. கடுமையான அழுத்தமும் ஏற்பட்டுள்ளது. இந்த நிலையில் ‘எல்லோஸ்டோன்’ எரிமலை வெடித்தால் கடந்த 1980-ம் ஆண்டு செயின்ட் ஹெலன்ஸ் எரிமலை வெடித்ததை விட 1000 மடங்கு சக்தி வாய்ந்ததாக இருக்கும் என கணிக்கப்பட்டுள்ளது. அதனால் பூமிக்கும், சுற்றுப்புற சூழலுக்கும் கடும் பாதிப்பு ஏற்படும். பொது மக்கள் கடுமையாக பாதிக்கப்படுவார்கள். எனவே எல்லோஸ்டோன் கால்டெரா எரிமலை வெடிக்கும் போது கடுமையான வெப்பத்தில் இருந்து பூமியை காக்க நாசா மையம் திட்டமிட்டுள்ளது. அதன்படி எரிமலையை சுற்றி 10 கி.மீட்டர் ஆழத்துக்கு துளையிட்டு அதனுள் தண்ணீரை பீய்ச்சி அடிக்க திட்டமிட்டுள்ளனர். அதன் மூலம் எரிமலை குளிர்ச்சி அடைந்து வெளியாகும் வெப்பதன்மை குறையும் என கருதப்படுகிறது. அதற்காக ரூ.23 ஆயிரம் கோடி செலவிடப்படுகிறது.


இந்தியாவில் 4067 பேருக்கு கொரோனா பாதிப்பு இந்தியாவில் கொரோனா பாதிக்கப்பட்டோர் எண்ணிக்கை 4 ஆயிரத்தை தாண்டியுள்ளது அதிர்ச்சியை ஏற்படுத்தியுள்ளது. கொரோனா தடுப்பு நடவடிக்கையாக நாடு முழுவதும் ஊரடங்கு அமலில் உள்ள நிலையிலும், நாளுக்கு நாள் கொரோனா பாதிப்பு அதிகரித்து வருகிறது. இந்தியாவில் மகாராஷ்டிரா மற்றும் தமிழகம் ஆகிய மாநிலங்கள் கொரோனா வேகமாக பரவி வருகிறது. இந்நிலையில் இன்று காலை நிலவரப்படி தமிழகத்தில் கொரோனா பாதிக்கப்பட்டோர் எண்ணிக்கை 4,067 ஆக உயர்ந்துள்ளது. கொரோனாவால் பாதிக்கப்பட்டோர் இந்தியா முழுவதும் 109 பேர் உயிரிழந்துள்ளனர். அதிகப்பட்சமாக மகாராஷ்டிராவில் 690 பேருக்கு கொரோனா பாதிப்பு உள்ளது உறுதியாகியுள்ளது. தமிழகத்தில் கொரோனா பாதிப்பு 571 ஆக உள்ளது.


text: கோவை : நுகர்வோர் கோர்ட் பிறப்பிக்கும் வாரன்ட்களை போலீசார் புறக்கணிப்பதால், வழக்கு தொடுப்பவர்கள் அதிருப்தி அடைகின்றனர். கோவை மாவட்ட நுகர்வோர் கோர்டில் மாதந்தோறும் குறைந்தது 45 வழக்குகள் விசாரித்து தீர்ப்பு கூறப்படுகிறது. இதன் மூலம் நுகர்வோருக்கு இழப்பீடு கிடைக்கிறது. விற்பனையில் ஈடுபடுவோர் தண்டிக்கப்படுகின்றனர். இந்நிலையில், கோர்ட் உத்தரவை மதிக்காமல், வாரண்ட் பிறப்பித்தும் சில நிறுவனங்கள் ஏறக்குறைய 20 ஆண்டுகளாக தப்பித்தும் வருகிறது. நுகர்வோர் கோர்ட் வழங்கும் வாரன்ட்களை செயல்படுத்தும் பொறுப்பு போலீசாருக்கு உள்ளது. கோவையில் உள்ள நுகர்வோர் கோர்ட் அனுப்பும் வாரன்ட்டுகளை பெற்றுக் கொள்ளும் போலீசார், இதை அமல்படுத்த நடவடிக்கை எடுப்பதில்லை. இதற்கான காரணமும் தெரியவில்லை. இக்கோர்ட்டில் கடந்த 1996 முதல் இன்று வரை ஆயிரம் வழக்குகளுக்கு தீர்ப்பு வழங்கியுள்ளது. இவைகளில் சிலவற்றை குற்றம் சாட்டப்பட்டவர்கள் கண்டு கொள்ளாததால், இவர்களை கோர்ட்டில் ஆஜர்படுத்த வாரண்ட் பிறப்பிக்கப்பட்டுள்ளது. கோவை நகரில் மட்டும் 36 வாரன்ட்டுகள் கிடப்பில் உள்ளன. பலமுறை போலீஸ் தலைமையிடத்துக்கு தெரிவித்தும் உரிய பதில் அளிக்கப்படவில்லை. இதனால் நுகர்வோர் கோர்ட் இவ்வாரண்ட்களை போலீசாருக்கு அனுப்புவதில்லை. ஆனால் டில்லி,ராஜஸ்தான், உ.பி., மாநிலங்களுக்கு அனுப்பும் வாரன்ட்கள் உடனடியாக செயல்படுத்தப்படுகின்றன. நுகர்வோர் கோர்ட் வாரன்ட்கள், குற்றம் சாட்டப்பட்டவர்களின் கையில் கிடைத்ததும், தங்கள் வக்கீலுடன் கோவை கோர்ட்டிற்கு வந்து விடுகின்றனர். ஆனால், தமிழகத்தில் உள்ள எந்த மாவட்ட போலீசார் தான் வாரன்ட்களை கண்டு கொள்வதே இல்லை. சென்னை, கோவை கமிஷனர் அலுவலகங்கள், சிவகங்கை, செங்கல்பட்டு, விழுப்புரம்,கோவை மற்றும் சேலம் எஸ்.பி.,அலுவலகங்களுக்கு 30 வாரண் ட்கள் நடவடிக்கைக்காக அனுப்பப்பட்டுள்ளன. இந்த வாரன்ட்கள் மீது இதுவரை எவ்வித நடவடிக்கையும் இல்லாமல்"கிணற்றில் போட்ட கல்லாக' எவ்வித நடவடிக்கையும் இல்லாமல் கிடக்கின்றன. கடந்த 1998ம் ஆண்டில் இருந்து ஒவ்வொரு ஆண்டும் குறைந்தது 10 வாரன்ட்கள் வீதம் 99 வாரன்ட்கள் தேங்கிக் கிடக்கின்றன. அதிபட்சமாக கடந்த 2011ம் ஆண்டு 19 வழக்குகளில் வாரண்ட் பிறப்பிக்கப்பட்டுள்ளது குறிப்பிடத்தக்கது. போலீஸ் நடவடிக்கை இல்லாததால், பொதுமக்களில் பலர் கோர்ட்டில் தீர்ப்பு கிடைத்தும், தீர்வு காணமுடியாமல் ஆண்டுகணக்கில் மன உளைச்சலுக்கு ஆளாகி வருகின்றனர்.


text: பணி வழங்குவதில் பாரபட்சம்: அ.தி.மு.க., கவுன்சிலர் புகார்| Dinamalar பார்லிமெண்ட் கேன்டீனில் 'ஓசி' சாப்பாடு "நஹீ" 2 Added : டிச 01, 2020 04:31 பண்ருட்டி; பண்ருட்டி ஊராட்சி ஒன்றியத்தில் திட்ட பணி பாரபட்சமாக வழங்குவதாக அ.தி.மு.க., கவுன்சிலர் புகார் கூறினார்.பண்ருட்டி ஊராட்சி ஒன்றிய கவுன்சிலர்களின் இயல்புக் கூட்டம் நேற்று நடந்தது. சேர்மன் பாலமுருகன் தலைமை தாங்கினார். பி.டி.ஓ.க்கள் சீனுவாசன், ரவிச்சந்திரன், துணை பி.டி.ஓ., பாண்டியன், துணை சேர்மன் தேவகி ஆடலரசன் முன்னிலை வகித்தனர்.கூட்டத்தில் 34 ஊராட்சி களில்


text: தாரைப் பொறி |இந்தக் கட்டுரையில் மேற்கோள்கள் இல்லை.| தாரைப்பொறி (Jet engine) என்பது, நியூட்டனின் இயக்கவிதிகளின் அடிப்படையில் செயல்படும் ”தாரை உந்துகை”யின்படி விரைவாக வெளியேறும் தாரையினால், ஒரு உந்துவிசையை உருவாக்கும் விளைவுப்பொறியாகும். இந்த தாரைப்பொறிகளின் விளக்கத்திற்குள், சுழல்தாரை, சுழல்விசிறி, ஏவூர்தி, இடி-தாரை மற்றும் துடிப்பு-தாரைப் பொறிகளும் அடங்கும். பொதுவாக தாரைப் பொறிகளெல்லாம் எரிபொறிகளே, எனினும் எரியா பொறிகளும் நிலவுகின்றன. பொதுவான சொல்லாடலில், “தாரைப் பொறி” என்பது, உள் எரி காற்றிழுப்பு தாரைப்பொறியையே குறிக்கும். இவை, ஒரு பொறியுடன், விசையாழியால் (ப்ரேட்டன் சுழற்சிப்படி இயங்கும் விசையாழி), இயக்கப்படும் காற்றமுக்கியையும் கொண்டு செயல்பட்டு, மீதமுள்ள சக்தி தேவையான உந்துவிசையை ஒரு உந்துகை தூம்புவாயின் வழியே தரும். தாரை விமானங்கள், இந்தவகை பொறிகளை, தொலைதூரபயணத்திற்கு பயன்படுத்துகின்றன. தொடக்கத்தில், தாரை விமானங்கள் குறைஒலிவேகப் பயணங்களில் சுழல்-தாரைப் பொறிகளை பயன்படுத்தியதில், ஒப்புமையாக குறைந்த வினைத்திறனே இருந்தது. நவீன குறைஒலிவேக தாரை விமானங்கள் உயர்-புறவழி சுழல்விசிறிப் பொறிகளையே வழக்கமாகப் பயன்படுத்துகின்றன. இந்த பொறிகள் தண்டு மற்றும் உந்திவகை விமானப்பொறிகளைவிட அதிக வேகத்தையும், அதிக எரிபொருள்கொணற்திறனையும் நெடுதூரபயணங்களுக்கு அளிக்கின்றன. வரலாறு[தொகு] கி.பி. முதலாம் நூற்றாண்டில், ஏயோலிபைலின் கண்டுபிடிப்பிலிருந்தே தாரைப்பொறிகளின் வரலாறு தொடங்குகிறது, இந்த சாதனம், நீராவிசக்தியை இரண்டு தூம்புவாய்களுக்குள் செலுத்தி, ஒரு கோளத்தை அதன் அச்சை மையப்படுத்தி வேகமாக சுழலச் செய்தது. அறிந்தவரையில், இது எந்தவொரு இயந்திரசக்தியையும் நடைமுறைப் பயன்பாட்டையும் அளிக்காததால், அதிக அளவில் ஏற்கப்படவில்லை எனினும், ஒரு ஆர்வத்தை ஏற்படுத்தியது சீனர்களால், 13ஆம் நூற்றாண்டில் கன் - பவுடரினால் இயக்கப்படும் ஏவூர்தியை ஒரு பட்டாசாக உருவாக்கப்பட்டு, பின்பு அது ஒரு வீழ்த்தமுடியாத ஆயுதமாக உருவெடுத்ததிலிருந்துதான் தாரை உந்துகையின் வரலாறு உண்மையில் பறக்கத்தொடங்கியது. சக்திமிகுந்ததாக இருந்தபோதிலும், இந்த ஏவூர்திகள் குறிப்பிட்ட பறக்கும்வேகத்திற்கு, குறைவான வினைத்திறனுடனே செயல்பட்டது. அதனால், தாரை உந்துகைத் தொழில்நுட்பம், ஒரு நூறாண்டுகளுக்கு மேலாகத் தேங்கித்தான் கிடந்தது. காற்றிழுப்பு தாரைப் பொறிகளின் ஆரம்பக்கட்ட முயற்சிகளெல்லாம், கலப்பினவடிவங்களே. அதில் முதலில் வெளியிலிருக்கும் ஒரு சக்திமூலத்தால் காற்றை அமுக்கி, எரிவாயுவுடன் அதைக் கலந்து, தாரைவிசைக்காக எரிக்கப்படும். செகண்டோ கேம்பினியின், வெப்பத்தாரையில் (thermojet), பொதுவாக இயக்கி-தாரை (Motorjet) எனப்படும் அந்தப்பொறியில், வழக்கமான தண்டுப் பொறியால் இயக்கப்பகும் ஒரு விசிறியால், காற்று அமுக்கப்படும். இந்த வடிவத்திற்கு எடுத்துக்க்காட்டுகள், கேப்ரோனி கேம்பினி N.1., மற்றும் இரண்டாம் உலகப்போரின் இறுதியில் ஓக்கா காமிக்கேஸ் விமானங்களை இயக்க உருவாக்கப்பட்ட ஜப்பானியரின், ட்ஸு - 11 பொறி. ஆனால், எதுவும் வெற்றியடையவில்லை; N.1 வழக்கமான பொறி மற்றும் உந்தி சேர்க்கையோடு அமைந்த மரபு வடிவமைப்பைவிட வும் மெதுவாக சென்றது. இரண்டாம் உலகப்போர் தொடங்கும் முன்பே, பொறியாளர்கள் உந்தியை இயக்கும் பொறிகள் தங்களில் அதிகபட்சமாக அடைய இயலும் செயல்திறனில், கட்டுப்பாடுகள் இருப்பதை உணர்ந்தனர். இந்த கட்டுப்பாடிற்கு காரணம், உந்தி அலகுகள் ஒலியின் வேகத்தை அடையும்பொழுது உந்தி வினைத்திறன் குறைகின்றன. விமானத்தின் செயல்திறன் இந்த தடையைத் தாண்டி அதிகரிக்கவேண்டுமெனில், வேறு உந்துகை பொறியமைப்பை பயன்படுத்த ஒரு வழியைக் கண்டுபிடிக்க வேண்டும். இதுவே, ஒரு “ஆவி-விசையாழிப் பொறி”க்கான (பொதுவாக தாரைப் பொறி) உருவாக்கத்திற்கு உந்துதலாக அமைந்து, ரைட் சகோதரர்களின் முதல் விமானத்தைப்போன்றதொரு புரட்சியை வானூர்தித்துறைக்கு ஏற்படுத்தியது. ஒரு தாரைப் பொறியின் முக்கியக்கூறாக அமைவது, பொறியிலிருந்தே ஒரு பகுதி சக்தியை எடுத்து, காற்றமுக்கியை இயக்கும் ஆவி-விசையாழிப் பொறியாகும். ஆனால், இந்த ஆவி-விசையாழிப் பொறி1930களில் உருவாக்கப்பட்ட திட்டம் இல்லை: 1791இல் இங்கிலாந்தைச் சேர்ந்த ஜான் பார்பருக்கு ஒரு நிலையான விசையாழிக்கான காப்புரிமை வழங்கப்பட்டது. முதன்முதலில் 1903இல் தான் ஒரு வெற்றிகரமாக ஓடும் சுயசார்பான ஆவி-விசையாழி நார்வே பொறியாளர் எகிடியஸ் எல்லிங்கால் கட்டமைக்கப்பட்டது. வடிவமைப்பிலும், நடைமுறை பொறியியலிலும், உலோகவியலிலும் இருந்த கட்டப்பாடுகளால் இவ்வகைப் பொறிகள் உற்பத்தியை அடைய தடைகளாக இருந்தன. முக்கியக்காரணங்களாக பாதுகாப்பு, நம்பகத்தனமை, எடை மற்றும் குறிப்பாக நிலைத்த செயல்பாடு அமைந்தன. ஆவி-சுழற்பொறியை ஒரு விமானத்தை இயக்குவதற்காக பயன்படுத்த, முதல் காப்புரிமையை 1921இல் பிரெஞ்சுக்காரர் மேக்ஸிம் க்யுலாம் பதிவு செய்தார். அவரது பொறி, அச்சு-ஓட்ட சுழல்தாரை வகையைச்சார்ந்தது. “An Aerodynamic Theory of Turbine Design" (சுழல் பொறி வடிவமைப்பில் காற்றியக்கவியல் தத்துவம்) என்ற தலைப்பில் ஒரு ஆய்வறிக்கையை ஆலன் அர்னால்ட் கிரிஃபித் என்பவர் 1926இல் வெளியிட்டார். பயன்கள்[தொகு] தாரைப்பொறி ஆகாய விமானம், ஏவுகணைகள் மற்றும் ஆளில்லா விமான வாகனங்களுக்கு சக்தியினை அளிக்கின்றது. ராக்கெட் இயந்திர வடிவு, வானவேடிக்கை, மாதிரி ஏவுகணை, விண்வெளி விமானம் மற்றும் இராணுவ ஏவுகணைகளுக்கு சக்தியினை கொடுக்கின்றன. தாரைப்பொறிகள் அதிவேக கார்களை இயக்குவதற்கு பயன்படுகின்றன. குறிப்பாக பந்தய கார்களை இயக்க பயன்படுகின்றன. தற்போது ஒரு டர்போ விசிறி பயன்படுத்தி இயக்கப்படுகிற கார்தான் நிலத்தின் மீது செல்லக்கூடிய வேகமான கார் என்ற சாதனையைப் பெற்றுள்ளது. இவை உந்தித்தள்ளும் திறனையும் அதிகரிக்கின்றது. ஜெட் இயந்திர வடிவமைப்புகள் அடிக்கடி விமானம் அல்லாத பயன்பாட்டிற்காக மாற்றப்படுகின்றது. எடுத்துக்காட்டாக தொழில்துறை வாயு விசையாழிகள். இவைகள் மின்னாற்றலை உருவாக்கவும், தண்ணீரின் சக்தியை அதிகரிக்கவும், இயற்கை வாயு அல்லது எண்ணெய் குழாய்கள் மற்றும் கப்பல்கள், இடத்தை விட்டு இடம் பெயருகின்ற வண்டிகளுக்கு உந்து விசையினை அளிக்கவும் பயன்படுகின்றன. தொழில்துறை வாயு விசையாழியால் 50,000 தண்டு குதிரைத்திறன் வரை உருவாக்க முடியும். இந்த இயந்திரங்கள் பல பிராட் & ஒயிட்னி J57 மற்றும் J75 என்ற பழைய இராணுவ டர்போ ஜெட்டிலிருந்து வடிவமைக்கப்பட்டவை. P&W JT8D குறைந்த அளவு விலகிச்செல்லக்கூடிய டர்போ விசிறியில் இருந்து வடிவமைக்கப்பட்ட விசையாழி 35,000 குதிரைத்திறன் வரை உருவாக்கக்கூடியது. வகைகள்[தொகு] மிகப்பெரிய வகையிலான தாரைப்பொறிகள் பயன்பாட்டில் உள்ளன. இவை அனைத்துமே உந்தித்தள்ளல் கொள்கையினையே பின்பற்றுகின்றன. காற்றினை சுவாசிக்கும் வகை பொதுவாக விமானங்கள் அனைத்தும் காற்றினை சுவாசித்து இயங்கும் தாரைப்பொறி வகைகளைச் சார்ந்ததுதான். பெரும்பாலும் காற்றினை சுவாசித்து இயங்கும் தாரைப்பொறிகள், டர்போ விசிறி தாரைப்பொறியில் தான் அதிகம் உபயோகிக்கப்படுகின்றன. இவைகள் ஒளியின் வேகத்திற்கு இணையாக சென்றாலும் அதிக பயனைத்தருகின்றன, குறைவான இழப்பினையே தருகின்றன. விசையாழியால் சக்தி பெறும் வகை[தொகு] வாயு விசையாழிகள் சுழலும் இயந்திரங்கள் ஆகும். இவைகள் ஓடும் எரிகின்ற வாயுவில் இருந்து ஆற்றலை பிரித்தெடுக்க உதவுகின்றன. இவைகள் எதிர்நீச்சாக செல்லகூடிய அழுத்தியுடன் கீழ்நிலை விசையாழி பொருத்தப்பட்டிருக்கும். இவைகளுக்கு நடுவில் ஒரு எரியும் அறை இருக்கும். விமான இயந்திரங்களில் இந்த மூன்று கூறுகளும் எரிவாயுவினை உற்பத்தி செய்பவை என்று அழைக்கப்படுகின்றன. வாயு விசையாழியில் அதிக வகைகள் உள்ளன. ஆனாலும் அவைகள் எரிவாயுவை உற்பத்தி செய்யும் முறையே பயன்படுத்துகின்றன. சுழல் தாரைப்பொறி[தொகு] சுழல் தாரைப்பொறி ஒரு வாயு விசையாழி ஆகும். காற்றினை அழுத்தி இந்த இயந்திரம் வேலை செய்கிறது. நுழைவாயில், அமுக்கி (அச்சு, மையவிலக்கு, அல்லது இரண்டும்), அழுத்தப்பட்ட காற்றுடன் எரிபொருளை கலக்கி, இந்த கலவையை எரிப்பிடத்தில் எரித்து, பின் சூடான, அதிக அழுத்தமுள்ள காற்றினை விசையாழி மற்றும் ஒருமுனை வழியாக அனுப்பி இந்த இயந்திரம் வேலை செய்கிறது. இந்த அழுத்தி ஒரு விசையழியால் ஆற்றலை பெறுகிறது.


இதுதொடர்பாக நிதி ஆயோக் குழுவினர் ’அவசரகால மருத்துவ மேலாண்மை திட்டம்’ ஒன்றை மத்திய அரசிடம் சமர்பித்துள்ளனர். அதில், கொரோனா வைரஸால் அதிகம் பாதிக்கப்பட்டுள்ள மாநிலங்கள், மாவட்டங்களில் தொடர்ந்து 28 நாட்கள் ஊரடங்கு அமலில் இருக்க வேண்டும். சமூகத் தொற்றாகும் கொரோனா? இங்கெல்லாம் கூடுதல் கவனம் தேவை- எச்சரிக்கை ரிப்போர்ட்! மற்ற பகுதி 00004000 களில் படிப்படியாக ஊரடங்கு தளர்த்தலாம் என்று வலியுறுத்தப்பட்டுள்ளது. இதற்காக நான்கு விதமான படிநிலைகள் வரையறுக்கப்பட்டு உள்ளன. அதன்படி, நிலை ஒன்று - கடைசி 7 நாட்களில் 5 பேருக்கு குறைவான எண்ணிக்கையில் கொரோனா பாதிப்பும், புதிதாக யாருக்கும் வைரஸ் தொற்று ஏற்படாமலும் இருக்க வேண்டும். நிலை இரண்டு - கடைசி 7 நாட்களில் 20 பேருக்கு குறைவான எண்ணிக்கையில் வைரஸ் பாதிப்பும், புதிதாக யாருக்கும் கொரோனா தொற்று ஏற்படாமலும் இருக்க வேண்டும். நிலை மூன்று - 20 அல்லது அதைவிட அதிகமாக அதேசமயம் 50க்கும் குறைவாக கொரோனா வைரஸால் பாதிக்கப்பட்ட நபர்கள் இருக்க வேண்டும். நிலை நான்கு - 50 அல்லது அதற்கு மேற்பட்ட எண்ணிக்கையில் கொரோனா வைரஸ் பாதிப்பு இருக்க வேண்டும். மேற்கூறியபடி இருந்தால் நிலை ஒன்றிற்கு முதலில் ஊரடங்கு தளர்த்தப்படும். அதன்பிறகு படிப்படியாக பிற நிலைகளுக்கும் ஊரடங்கு தளர்த்தப்படும். ஆனால் இதுதொடர்பாக மத்திய அரசு எந்தவொரு முடிவும் எடுக்கவில்லை. இன்னும் ஒருவார காலம் இருப்பதால் பல்வேறு காரணிகளை கருத்தில் கொண்டு சரியான நேரத்தில் ஊரடங்கு குறித்து முடிவெடுக்கப்படும் என்று மத்திய அரசு தரப்பில் தெரிவிக்கப்பட்டுள்ளது. கொரோனா வைரஸ்: இந்தியாவில் பாதிப்பு நிலவரம் என்ன தெரியுமா? நேற்றைய தினம் மத்திய அமைச்சரவை, சுகாதாரத்துறை அமைச்சகம், பயோடெக்னாலஜி துறை, சுற்றுச்சூழல் துறை அமைச்சகம், தேசிய பேரிடர் மேலாண்மை அமைப்பு, பிரதமர் அலுவலகம் ஆகியவற்றுடன் நிதி ஆயோக் சி.இ.ஓ அமிதாப் கந்த் ஆலோசனை நடத்தினார். இதில் கொரோனா வைரஸ் பாதிப்பில் இருந்து மீள்வது தொடர்பான செயல் திட்டங்கள் குறித்து விவாதிக்கப்பட்டது.


#BREAKING கட்சியில் நீக்கப்படுகிறாரா திமுக எம்.பி.? முதல்வர் ஸ்டாலின் மூத்த நிர்வாகிகளுடன் அவசர ஆலோசனை..! | dmk mp ramesh murder case...Urgent consultation with CM Stalin senior executives #BREAKING கட்சியில் நீக்கப்படுகிறாரா திமுக எம்.பி.? முதல்வர் ஸ்டாலின் மூத்த நிர்வாகிகளுடன் அவசர ஆலோசனை..! கடலூர் மாவட்டம் பண்ருட்டி அருகே பணிக்கன்குப்பத்தில் கடலூர் எம்.பி. ரமேஷூக்கு சொந்தமான முந்திரி ஆலை செயல்பட்டு வருகிறது. இந்த ஆலையில் பணிபுரிந்து வந்த கோவிந்தராஜ் (55) என்பவர், திருட்டுச் சம்பவத்தில் ஈடுபட்டதாக தெரியவந்தது. இதைத்தொடர்ந்து அவரை கடலூர் எம்.பி., ஆலையின் உரிமையாளருமான டி.ஆர்.வி.எஸ்.ரமேஷ் உள்ளிட்ட6பேர் கொடூரமாக தாக்கியுள்ளனர். Tamil Nadu, First Published Oct 9, 2021, 1:40 PM IST கடலூர் திமுக எம்.பி. ரமேஷ் மீது கொலை வழக்கு பதியப்பட்டுள்ள நிலையில் அடுத்த கட்ட நடவடிக்கைகள் குறித்து திமுக நிர்வாகிகளுடன் முதல்வர் மு.க.ஸ்டாலின் தீவிர ஆலோசனை நடத்தி வருகிறார். இதில், கோவிந்தராஜ் செப்டம்பர் 20-ம் தேதி உயிரிழந்தார் எனக்கூறி, அவரது இறப்புக்கு கடலூர் எம்.பி. ரமேஷ் தான் காரணம் எனக் கூறி அவரது உறவினர்களும், பாமகவினரும் சாலை மறியலில் ஈடுபட்டனர். இதுதொடர்பாக காடாம்புலியூர் போலீசார் வழக்குப் பதிவுசெய்து விசாரித்து வந்த நிலையில், வழக்கு சிபிசிஐடி பிரிவுக்கு மாற்றப்பட்டது. இதையடுத்து சிபிசிஐடி ஏடிஎஸ்பி கோமதி தலைமையிலான விசாரணைக் குழு விசாரணை நடத்திவந்தனர். இதையடுத்து கொலை வழக்காக பதிவுசெய்து,5பேரை ஏற்கெனவே கைதுசெய்த போலீசார், நேற்று கொலை வழக்கில் கடலூர் எம்.பி. டி.ஆர்.வி.எஸ். ரமேஷ் பெயரையும் இணைத்து வழக்குப் பதிவுசெய்துள்ளனர். கொலை வழக்குப் பதிவு செய்யப்பட்டுள்ளதால், அவரை கைதுசெய்ய மக்களவையின் செயலரிடம் அனுமதி கோரியிருப்பதாகவும், அதையடுத்து அவரை விரைவில் கைது செய்யப்படுவதற்கான வாய்ப்புகள் உள்ளதாக காவல்துறை வட்டாரங்கள் தெரிவிக்கின்றன. இந்நிலையில், கடலூர் திமுக எம்பி ரமேஷ் மீது கொலை வழக்குப்பதிவு செய்யப்பட்டுள்ள நிலையில் சென்னையில் திமுக மூத்த நிர்வாகிகளுடன் முதலமைச்சர் ஸ்டாலின் தீவிர ஆலோசனை நடத்தி வருகிறார். கொலை வழக்கில் எம்.பி. சிக்கி இருப்பதால், அவரை கட்சியில் இருந்து நீக்க முடிவெடுக்கப்பட்டுள்ளதாக தகவல் வெளியாகியுள்ளது. முதல்வராக பொறுப்பேற்றதுமே குற்றச்சாட்டுக்கு உள்ளாகும் நிர்வாகிகள் மீது உடனடியாக நடவடிக்கை எடுப்பேன் என்று ஸ்டாலின் கூறியிருந்தார் என்பது குறிப்பிடத்தக்கது. Last Updated Oct 9, 2021, 1:40 PM IST


உலகம் முழுவதும் கொரோனா வைரஸ் பரவி வரும் நிலையில், மருத்துவரான அயர்லாந்து (ஐரிஸ்) பிரதமர், வாரும் ஒருநாள் கொரோனா நோயாளிகளுக்காக சிகிச்சை அளிக்கப்போவதாக அறிவித்து உள்ளார். இந்திய வம்சாவழியைச் சேர்ந்தவரான லியோ வரட்கரின் அறிவிப்பு மக்களிடையே பெரும் வரவேற்பை பெற்றுள்ளது. கொரோனா வைரஸ் தாக்குதலுக்கு அயர்லாந்து நாடும் பாதிக்கப்பட்டு உள்ளது. அங்கு இதுவரை கொரோனா பாதிப்புக்கு உள்ளானவர்கள் 5,364 ஆக உள்ள நிலையில், உயிரிழப்பும் 174 ஆக உயர்ந்துள்ளது. அதே வேளையில் கொரோனா பாதிப்பில் இருந்து 25 பேர் நிவாரணம் பெற்றுள்ளதாகவும் அறிவிக்கப்பட்டுள்ளது. இந்த நிலையில், டாக்டரான அயர்லாந்து பிரதமர் லியோ வரட்கர், மீண்டும் சுகாதாரப்பணியில் ஈடுபடப்போவதாக அறிவித்து உள்ளார். அதற்காக, நாட்டின் சுகாதார சேவையில் மீண்டும் ஒரு டாக்டராக பதிவு செய்துள்ளார். இதையடுத்து, வாரத்திறகு ஒரு ஷிப்ட், கொரோனா நோயாளிகளுக்கு சிகிச்சை அளிக்கப்போவத 2122 ாக அறிவித்து உள்ளார். நமது நாட்டில் கொரோனா தாக்குதல் காரணமாக, சாதாரண டீக்கடைகள் முதல் அனைத்து நடவடிக்கைகளும் முடக்கப்பட்டு உள்ளது. மக்களுக்கு சேவையாற்ற வேண்டிய பிரதமர், முதல்வர் என ஆட்சியாளர்கள் முதல், அடிமட்ட கவுன்சிலர்கள் வரை யாரும் வெளியே தலைகாட்டப் பயந்து, ஓடி ஒளிந்துகொண்டுள்ள நிலையில், ஒரு நாட்டின் பிரதமரே, கொரோனா நோயாளிக்கு சிகிச்சை அளிக்க முன்வந்திருப்பது உலக மக்களிடையே பெரும் வரவற்பை பெற்றுள்ளளது. அதுவும் இந்திய வம்சாவழியைச் சேர்ந்த பிரதமர் என்பதால், இது இந்தியாவுக்கும், இந்தியர்களுக்கும் பெருமைதானே... இந்திய அரசியல்வாதிகள் இவர்களிடம் இருந்து இதுபோன்ற நல்ல நடவடிக்கைகளை கற்றுக்கொள்ளுங்கள்... கார்ட்டூன் கேலரி


text: நவ் 09,2019 15:28 IST அயோத்தியில் ஏற்பட்ட பிரச்னைக்கு வரலாற்று சிறப்புமிக்க , ஏகமனதான தீர்ப்பை வழங்கி உள்ளதாக தமிழ்மாநில காங்கிரஸ் தலைவர் ஜி.கே.வாசன் ஈரோட்டில் தெரிவித்தார்.


text: சொகுசு வாழ்க்கை வாழ புரவிகள் ஒரு போதும் பிறப்பெடுப்பதில்லை. சொடுக்கி விட்டால் காற்றில் பாயும் வித்தை செய்ய பிறந்தவை சோம்பித்திரிந்தாதாய் சரித்திரமும் இல்லை. வாழ்க்கையே ஓட்டம் தான் என்று அறிந்து பிறந்தவை அவை. எந்தத் திசை என்று தெரியாமல் சொடுக்கி விட்டால் ஓடும் என் வார்த்தைகளையும் நான் புரவிகளைப் போலத்தான் கருதிக் கொள்வேன். குதிரையிலேறி பயணிக்கையில் ஏற்படும் கம்பீரமும் திமிரும், கர்வமும் எழுதும் போதெல்லாம் என் மீதேறிக் கொள்ளும். குதிரை ராஜவாகனம். கம்பீரத்தின் குறியீடு. விழுந்த நொடியில் மீண்டெழும் மிருகம் அது. சாத்திரம் பேசுறாய்....கண்ணம்மா என்றொரு புரவியொன்றிலேறி புரவியின் விருப்பத் திசையில் நான் பயணித்த கதையொன்று என்னிடம் இருக்கிறது. அதில் வரும் பத்மா இந்த சமூகத்தைச் சேர்ந்த சமகாலத்தை சேர்ந்த பெண் தான். அவள் காமத்தை பேசுகிறாள் அந்தக் கதையில் கற்பென்று மனிதர்கள் கட்டியெழுப்பியிருக்கும் பொய்யை தன் கால்களால் எட்டி உதைக்கிறாள். காமத்தைப் பற்றிய புரிதலற்றுக் கிடக்கும் பிண்டங்களின் புத்தியில் படிந்து கிடக்கும் ஆபாசக் கறைகளைப் பார்த்து காறி உமிழ்கிறாள். அவள் அவனுக்குப் பிடித்தவனுடன் கூடுகிறாள். கூடல் செய்யாத மனிதருண்டோ இப்பூமியில்..? பின் ஏன் கூடலை கலை நயத்தோடு பேச மறுக்கிறீர் என்று ஒழுக்கக் கூரைகளில் ஏறி நின்று கூவும் சேவல்களின் குரல்வளைகளை நெறித்துக் கொன்றும் போடுகிறாள் அவள். திருமணத்திற்கு முன் காமம் தவறென்று சட்டம் இயற்றி இருக்கும் ஒழுக்க சீலர்களிடம் திருமணத்திற்குப் பிறகு வரைமுறையற்ற காமம் என்பது சரிதானா? என்று கேள்வியைத் தூக்கிப் போட்டு சதிராட விடுகிறாள். கண்ணகிகளுக்கு கற்பரசி என்று கோயில் கட்டி வணங்கியது பெண்களுக்குச் செய்த துரோகம் என்று சொல்லும் அந்த கதையின் நாயகி பெயர் பத்மா. வெறுமனே ஏதோ ஒரு பெயர் சூட்ட வேண்டம் என்று பத்மா என்று பெயர் சூட்டப்பட்டவள் அல்ல. மலர்ந்த செந்தாமரையை ஒத்த புத்தி கொண்டவள். அந்த புத்தியில் கிளர்ந்தெழுந்த ஞானம் கொண்டவள். இருப்பதை இயம்பும் செம்மை கொண்டவள். இருக்கும் சமூகம் சாக்கடையெனினும், சகதி நிறைந்த பார்க்க முடியாத இடமாயினும் தன் புரிதல் தண்டுகளால் உயர்த்திக் கொண்டு விரிந்து பரந்த்து சிரிக்கும் தாமரையாய் பரந்து விரிந்த வானின் முழுமையை வாங்கிக் கொள்ளும் திமிர் கொண்டவள்தான் பத்மா. மாதவி கொண்டிருந்தது காதல். அந்தக் காதலினால் அவள் கொண்டது காமம். காதலால் நெகிழ்ந்தும் நெகிழ்ந்து அங்கே அனிச்சையாய் பூத்துச் சிரித்த காமத்தை போற்ற திரணியற்ற என் சமூகம் திருமணமென்னும் பந்தத்தில் தாலிக்கயிறு என்னும் அடையாளத்தைச் சுமந்து கொண்டு காமத்தில் தொடங்கும் முதலிரவும் அந்த காமத்தினால் பிறக்கும் காதலும் கொண்ட கண்ணகிகளை கற்புக்கரசி என்று போற்றச் செய்கின்றன. கண்ணகிகளை நீங்கள் போற்றிக் கொள்ளுங்கள் அதில் பிழையில்லை, ஆனால் தயவு செய்து மாதவிகளை ஏளனமாகப் பார்க்காதீர்கள். “ கண்ணகிகள் கற்பு பற்றி பேசிப் பேசி.. திருமண பந்தத்துக்குள் தேடும் காமத்தை மாதவிகள் காதலாய் மெளனித்து..மெளனித்து... காமத்துக்குள் எரித்துப் போடுகிறார்கள் கண்ணகிகளை....” என்று பேசும் பத்மாவை விளங்கிக் கொள்ள கொஞ்சம் நமக்குள் இருக்கும் திணிக்கப்பட்ட பொதுபுத்திகளை எல்லாம் தளர்த்திக் கொள்ளத்தான் வேண்டும். இருண்ட அறைக்குள் இருந்து இருந்து பயின்ற விழிகளுக்கு வெளிச்சம் கூசுகிறதென்று சூரியனை அணைத்து விடமுடியுமா...? அது போலத்தான் பழகிவிட்டதென்று இருளில் இருந்து கொள்கிறேன் என்பவர்களின் அறியாமையை தன் சுடர் மிகு அறிவால் விரட்டப் பார்க்கிறாள் பத்மா. என் கதையில் பத்மா தன் காதலனோடு திருமணத்திற்கு முன் கூடுகிறாள். அந்தக் கூடலை எந்த ஒரு உறுத்துதலும் இல்லாமல் நளினமாய் சொல்லி முடித்த கதைதான் சாத்திரம் பேசுகிறாய் கண்ணமா என்னும் கதை. கண்ணமா சாத்திரம் பேசினால் யார் ஒப்புக் கொள்வார்கள்...? அதுவும் எப்போதும் தங்களை பூட்டி வைத்துக் கொண்டு பொய்விழிகளால் வாசித்து கருத்தெடுத்துக் கொள்ளும் மனிதர்களுக்கு எப்படி பிடிபடுவாள் என் கண்ணம்மா? எழுத்து.காமில் இந்தக் கதையை பகிர்ந்திருந்தோம். அந்தக் கதையை அந்தத் தளத்திலிருந்து நீக்கி விட்டு எனக்கு வந்த மின்னஞ்சலை உங்களிடம் பகிரத்தான் வேண்டும். ஏனென்றால் கலை என்பதை வக்ர உள்ளதோடு பார்க்கும் போது அங்கே படைப்பாளி சிதைக்கப்படுகிறான். மனிதர்கள் சிந்தித்து தெளிவுறா பக்கமாய் இருக்கும் காமத்தை நெருப்பில் நடக்கிறோம் என்று தெரிந்தே ஆபாசத்தை எட்டிப் பிடித்துவிடாமல் சொற்களை செதுக்கிய சிற்பியை சிரச்சேதம் செய்த எழுத்து. காமின் வன்முறையான மின்னஞ்சலை நீங்கள் பார்த்தே ஆக வேண்டும். இதோ.... “ எச்சரிக்கை எழுத்து குழுமத்திலிருந்து பேசுகிறோம். http://eluthu.com/kavithai/174899.html மேல்காணும் உங்களுடைய படைப்பை நங்கள் அழித்துவிட்டோம். இனிமேல் விதிமுறை மீறிய இது போன்ற படைப்புக்களை சமர்பிக்காதீர்கள். மீறினால் தகுந்த நடவடிக்கை எடுக்கப்படும் – யமுனா ” யாருக்கு எச்சரிக்கை செய்கிறீர்கள் சகோதரி...? வார்த்தைகளை மூளையிலிருந்து பிழிந்தெடுத்து வாசிப்பாளனை புதிய திசைக்கு அழைத்துச் செல்ல விரும்பும் படைப்பாளிக்கு நீங்கள் கொடுக்கும் பரிசுதான் இந்த எச்சரிக்கையா.....? கஜூராஹோவில் செதுக்கிக் கிடக்கும் சிற்பங்கள் எல்லாம் ஆபாசமா அல்லது கலையா? பாரத தேசத்தின் பரந்து விரிந்த பகுதிகளுக்குள் ஊடுருவிக் கிடக்கும் சனாதான தருமம் என்னும் வழிமுறையில் வடித்தெடுக்கப்பட்ட கோயிற் சிற்பங்களில் நிறைந்து கிடப்பது சமூகத் தீங்கா? அல்லது நளினத்தை எடுத்தியம்ப விரும்பிய கலையார்வம் கொண்டவனின் கலை படைப்பா...? நீங்கள் என்னைப் போன்ற படைப்பாளிகள் மீது நடவடிக்கை எடுத்துதான் ஆகவேண்டும். ஆமாம்...சீர்கெட்டுப் போய்கிடக்கும் இந்த சமூகத்தில் அன்றாடம் நிகழ்ந்தேறும் பாலியல் வல்லுறவுகளைத் தட்டிக்கேட்டுப் போராட நாதியற்ற சமூகத்தில்....நீங்கள் என் போன்றோர் காமத்தை தெளிவாய் பயிற்றுவித்து புரிதலை இந்தச் சமூகத்தின் அடுத்த தலைமுறையினருக்காவது புகுத்தலாமே என்று எண்ணியதற்காக வேணும் நீங்கள் நடவடிக்கை எடுத்துதான் ஆகவேண்டும் சகோதரி. துலாக்கோல் போல் சீர்த்துக்கிப் பார்க்கும் திறம் வேண்டும் என்பதெல்லாம் வார்த்தைகளாகவே இருந்து விட்டுப் போகட்டும். தெளிவினை புகட்டும் கற்பு நெறி கொண்ட படைப்பாளிகளுக்கு நீங்கள் எச்சரிக்கை கடிதமெழுதி சீர்கெட்டுப் போகவிருக்கும் சமூக சீரழிவினை தடுத்து நிறுத்தியிருப்பதாய் நினைத்தும் கொள்ளுங்கள். அதில் தவறொன்றும் இல்லை ஆனால்..... ஒரு கடிதத்தை எழுதி அனுப்பும் முன் அதை பெறும் நபர் யாராய் இருக்கக் கூடும் என்று சிறிதேனும் அனுமானம் கொள்ளுங்கள். உங்கள் எச்சரிக்கையும், நடவடிக்கையும் என்ன மாதிரியான எண்ண அதிர்வுகளை ஏற்படுத்தி எதிராளியை காயப்படுத்தும் என்பதை சிந்தித்துப் பாருங்கள். ஒரு தளத்தின் நிர்வாகக் குழு என்பது சரி தவறுகளை தீர்மானிக்கும் வல்லமை கொண்டதுதான் என்பதில் மாற்றுக் கருத்துக்கள் கிடையாது என்னும் அதே நேரத்தில்.... ஒரு விசயத்தை எப்படி மறுப்பது, எப்படி உங்கள் தளத்தின் கொள்கையை நிறுவி சொல்ல விரும்பியதை நாகரீகமாய் சொல்வது என்பதை எல்லாம் யார் உங்களுக்குக் கற்றுக் கொடுப்பது....? தடித்த வார்த்தைகளையும் மிரட்டும் எழுத்து வடிவங்களையும் கண்டு சத்தியம் எப்போதும் பின்வாங்கிக் கொள்ளாது. சுற்றும் பூமியை எந்த சட்டம் போட்டும் யாரும் நிறுத்த முடியாது. பருவ காலங்களுக்கு பாடம் சொல்லிக் கொடுத்து வேறு சமயம் வா என்று யாரும் அறிவுறுத்தல் செய்யவும் முடியாது. அதே போலத்தான் எம் மொழியும், எம் மொழியால் அகண்டு விரிந்த எம் அறிவும் பார்வைகளும், அதனால் விளைந்த தெளிவும் எம் உயிரோடு ஒட்டிக் கிடப்பவை. எரிமலைகள் ஒரு போதும் தீக்குச்சிகளைப் பார்த்து பயந்தது கிடையாது. பாட்டில் குற்றமுண்டு என்று கூறி இறைவனையே புறம் தள்ளி நெற்றிக் கண் திறப்பினும் குற்றம் குற்றமே என்று உரக்க உரைத்த நக்கீரனின் நாவில் நின்ற எம் தமிழ்த் தாயே எம் எழுத்திலும் ஆட்சி செய்கிறாள் என்ற உண்மை உணர்க! மன்னவனும் நீயோ வளநாடும் உன்னதோ உன்னையறிந் தோதமிழை ஓதினேன் - என்னை விரைந்துஏற்றுக் கொள்ளாத வேந்துண்டோ உண்டோ குரங்குஏற்றுக் கொள்ளாத கொம்பு (கம்பன்) தேவா சுப்பையா... |Tweet|


text: அகச்சிவப்பு கதிர் (infrared rays) என்பது அதிக அலைநீளம் கொண்ட மின்காந்த அலையாகும். அலைநீளம் அதிகம் என்பதால் இக்கதிர்கள் கண்களுக்குப் புலப்படுவதில்லை. ஒளியலைகளின் அலைநீளம் குறைவு என்பதால் ஒளி கண்களுக்குப் புலனாகிறது. அகச்சிவப்பு கதிர்கள் சில சந்தர்ப்பங்களில் அகச்சிவப்பு ஒளிக்கதிர் என்றும் அழைக்கப்படுகின்றன. வெள்ளொளியான சூரிய ஒளி ஊதா, கருநீலம், நீலம், பச்சை, மஞ்சள், ஆரஞ்சு, சிவப்பு என்ற ஏழு நிறங்களைக் கொண்டது. இவற்றில் அலைநீளம் அதிகம் கொண்ட சிவப்பு நிறப்பகுதிக்கு அப்பால் கண்ணுக்குப் புலனாகாத சில கதிர்கள் உள்ளன. இவற்றிற்கு 'அகச்சிவப்புக் கதிர்கள்' என்று பெயர். ஒளியலைகள் ஏறத்தாழ 400-700 நா.மீ அலைநீளம் கொண்டவையாகும். அகச்சிவப்புக் கதிர்கள், கண்ணுக்குப் புலனாகும் ஒளியலைகளை விடக் கூடுதலான அலை நீளம் கொண்டவை. அகச்சிவப்பு கதிர்களின் அதிர்வெண் நானூற்று முப்பது (430 THz) டெராகெர்ட்சு ஆகும் . 700 நா.மீ.(nm) முதல் 100 மை.மீ (μm) அலைநீளம் வரை கொண்ட, மின்காந்த அலைகள் கண்ணுக்குப் புலனாகாத அகச்சிவப்புக் கதிர்கள் ஆகும். சில பரிசோதனைகள் வழியாக நம்மால் அகச்சிவப்புக் கதிர்களையும் காணவியலும்). ஒரு பொருளில் உள்ள மூலக்கூறுகள் நகரும் போது அப்பொருள் அகச்சிவப்பு கதிர்களை உள்வாங்கவோ அல்லது வெளியிடவோ செய்யும். அறைவெப்பநிலைக்கு அருகில் உள்ள பெரும்பாலான பொருட்கள் வெளியிடும் வெப்பக் கதிர்வீச்சு அகச்சிவப்புக் கதிர்களேயாகும். மின்காந்த அலைகளைப் போலவே அகச்சிவப்புக் கதிர்களும் மின்காந்த ஆற்றலை சுமக்கின்றன. ஓர் அலை மற்றும் ஓர் ஒளியணு ஆகிய இரண்டின் பண்புகளையும் அகச்சிவப்புக் கதிர்கள் வெளிப்படுத்துகின்றன. அகச் சிவப்புக் கதிர்களின் அலை நீளம் நுண்ணலை(Microwave)களைவிட அகச் சிவப்புக் கதிர்களின் அலை நீளம் குறைவு. கண்ணுக்கு புலனாகும் ஒளி அலைகளில் மிக அதிக அலைநீளம் உடையது சிவப்பு நிறம். ஆனால், சிவப்பு அலை ஒளிக்கதிர்கள் தாங்கியுள்ள ஆற்றல், நீல ஒளிக்கதிர்கள் தாங்கி இருக்கும் ஆற்றலைவிடக் குறைவானது. கண்ணுக்குப் புலனாகா அகச்சிவப்புக் கதிர்கள் சிவப்பு ஒளியலைகளைவிடவும் குறைந்த ஆற்றல் தாங்கி இருப்பதால் அவை அகச்சிவப்புக் கதிர்கள் எனக் குறிக்கப்பெறுகின்றன.இக்கதிர் வீச்சுகளின் அலை நீளம் 106 மீ முதல் 103 மீ.வரை உள்ளது. இக்கதிர்வீச்சுகள் அண்மைக் அகச்சிவப்புப் பகுதி (Near infrared) சேய்மை அகச்சிவப்புப் பகுதி (Far infrared) என இரு வகைப்படும். முதல் வகை 3*106 மீ முதல் 25*106 மீ.வரை உள்ளது. சேய்மை அகச்சிவப்பு 25*106 மீ முதல் 103 மீ.வரை உள்ளது. கண்டுபிடிப்பு 1800 ஆம் ஆண்டில் வானியல் நிபுணர் சர் வில்லியம் எர்செல் அகச்சிவப்புக் கதிர்களைக் கண்டறிந்தார். ஒரு வெப்பநிலைமானியின் மீது உணரப்பட்ட கதிர்நிரலில் சிவப்பு ஒளியை விட ஆற்றல் குறைவாக உள்ள கண்ணுக்கு தெரியாத கதிர்வீச்சின் வகையை இவர் கண்டுபிடித்தார். சூரியனிலிருந்து வரும் மொத்த ஆற்றலில் பாதிக்கும் சற்று அதிகமாக அளவு ஆற்றல் அகச்சிவப்புக் கதிர் வடிவில் பூமிக்கு வருவது கண்டுபிடிக்கப்பட்டது. உறிஞ்சப்பட்ட மற்றும் உமிழப்படும் அகச்சிவப்பு கதிர்வீச்சிற்கும் இடையே உள்ள சமநிலை பூமியின் காலநிலையில் ஒரு முக்கியமான விளைவைக் கொண்டிருக்கிறது. மூலக்கூறுகள் அவற்றின் சுழற்சி-அதிர்வு இயக்கங்களை மாற்றிக் கொள்ளும்போது அகச்சிவப்புக் கதிர் அவற்றால் உறிஞ்சப்படுகிறது அல்லது உமிழப்படுகிறது. இருமுனைத் திருப்புத்திறனை மாற்றுவதன் மூலம் இது ஒரு மூலக்கூறின் அதிர்வு முறைகளைத் தூண்டுகிறது. முறையான சமச்சீர் மூலக்கூறுகளின் ஆற்றல் நிலைகளை ஆய்வு செய்வதற்கான பயனுள்ள அதிர்வெண் வரம்பையும் இது உருவாக்குகிறது. அகச்சிவப்பு வரம்பில் ஒளியணுக்களை உறிஞ்சுதல் மற்றும் பரப்புதல் ஆகியவற்றை அகச்சிவப்பு நிறமாளையியல் ஆய்வு செய்கிறது. தொழில்துறை, அறிவியல் மற்றும் மருத்துவ பயன்பாடுகளில் அகச்சிவப்பு கதிர்வீச்சு பயன்படுத்தப்படுகிறது. இரவுநேர பார்வை சாதனங்களில் அகச்சிவப்புக்கு அருகிலுள்ள வெளிச்சத்தை பயன்படுத்தி யார் பார்வையிடுகிறார்கள் என்பதை உணர்த்தாமலேயே மக்கள் அல்லது விலங்குகளைக் கவனிக்க முடியும். அகச்சிவப்பு வானியலில் பிரபஞ்சத்தின் தொடக்கக் கால மூலக்கூறு மேகங்கள், விண்மீன்கள் போன்ற பொருட்களை தூசுகளை ஊடுறுவி கண்டறிவதற்கு உணரிகள் பொருத்தப்பட்ட தொலைநோக்கிகள் பயன்படுத்துகின்றன .அகச்சிவப்பு வெப்ப-படமெடுக்கும் புகைப்படக் கருவிகளைக் கொண்டு காப்பிடப்பட்ட பொருள்களின் வெப்ப இழப்பு, தோலில் மாறுபடும் இரத்த ஓட்டம், மின்சாதனங்கள் அதிகமாக சூடுபடுத்தப்படுவது போன்றவற்றை கண்டறிய பயன்படுகிறது. வெப்ப-அகச்சிவப்பு படமெடுத்தல் இராணுவம் மற்றும் குடிமைசார் நோக்கங்களுக்காகப் பரவலாக பயன்படுத்தப்படுகிறது. இலக்கு சேகரிப்பு, கண்காணிப்பு, இரவுநேர கவனிப்பு, இலக்கை நோக்கி முன்னேறுதல், மற்றும் தடங்கண்காணிப்பு போன்ற இராணுவ நடவடிக்கைகளில் இம்முறை மிகவும் பயனாகிறது. சாதாரண உடல் வெப்பநிலையில் மனிதர்கள் பெரும்பாலும் 10 மை.மீ (மைக்ரோமீட்டர்கள்) அலைவரிசைகளில் அகச்சிவப்பு கதிர்வீச்சை வெளியிடுகிறார்கள். வெப்ப திறன் பகுப்பாய்வு, சுற்றுச்சூழல் கண்காணிப்பு, தொழில்துறை வசதி ஆய்வுகள், தொலை வெப்பநிலை உணர்வு, குறுகிய கம்பியில்லா தொடர்பு, நிறமாலை, மற்றும் வானிலை முன்னறிவிப்பு போன்ற செயல்பாடுகள் குடிமைசார் பயன்பாடுகளில் அடங்கும். அகச்சிவப்புக் கதிர்களை உண்டாக்கும் மூலங்கள் அக்ச்சிவப்புக்கதிர்கள் இயற்கையில் சூரியனால் பெறப்படுகின்றன. செயற்கையில் நெர்ன்ஸ்ட் விளக்கு, குளோபார் விளக்கு, கார்பன் வில் விளக்கு, 1000 கெ. முதல் 1500 கெ. வரை சூடேற்றப்பட்ட திண்மங்கள் முதலியவை அகச்சிவப்புக் கதிர் வீச்சுகளை உண்டாக்கும் மூலங்கள் ஆகும். சூரியனில் இருந்து 5780 கெல்வின் ஆற்றல் வெளியெருகிறது. ஒரு சதுர கிலோமீட்டருக்கு ஒரு கிலோ வாட் என்று பரவியிருக்கும் சூரிய ஒளியில் 527 வாட் அகச்சிவப்பு கதிர்களும் , 445 வாட் புலப்படும் ஒளியும் , 32 வாட் புற ஊதா கதிர்களும் இருக்கும். சூரியனில் இருந்து பூமிக்கு வரும் ஆற்றலில் அரை சதவீதத்திற்கு மேல் அகச்சிவப்பு கதிர்களாகவே பூமியை வந்து அடைகின்றன. எனவே பூமியின் தட்பவெட்ப மாறுபாடுகளிலும் , பருவ காலங்களின் மாறுபாடுகளிலும் அகச்சிவப்பு கதிர்கள் பெரும் பங்கு வகிக்கின்றன. பூமியின் மேற்பரப்பு மற்றும் மேகங்கள் , சூரியனில் இருந்து வரும் புலப்படும் மற்றும் கண்ணுக்கு தெரியாத கதிர்வீச்சுகளை உறிஞ்சும்.விண்வெளியில் தரையில் இருந்து வரும் அகச்சிவப்பு கதிர்களின் ஒளி உறிஞ்சுதல் நடைபெறுகிறது. இதனால் விண்வெளியில் பூமியின் வெப்பம் தப்பிக்க தாமதப்படுகிறது. எனவே பூமியின் வெப்பம் அதிகரிக்கின்றது. கண்டறியும் முறை அகச்சிவப்புக் கதிர்கள் கண்ணுக்குப் புலனாகாதிருப்பினும், பொருள்களுக்குச் சூடேற்றுகின்றன. நெருப்பு போன்ற அதிக வெப்பம் வெளியிடுவனவற்றிலிருந்து அகச்சிவப்புக் கதிர்கள் அதிக அளவில் வெளியாகும். நாம் சற்று நேரம் அமர்ந்து எழுந்து போனபின், இருக்கையில் நமது உடல் வெப்பத்தினால் ஏற்பட்ட அகச்சிகப்புக் கதிர்கள் கொஞ்ச நேரத்திற்கு மிச்சமிருக்கும். சிறப்பு கருவிகளைக்கொண்டு அகச் சிவுப்புக் கதிர்களை அவதானிக்கலாம். இச் சூடேற்றும் பண்பினை அடிப்படையாகக் கொண்டு வெற்றிடத்தில் செயல்படும் மின்னிரட்டை, போலோமீட்டர் ஆகிய உணர்விகள் மூலம் அகச்சிவப்புக் கதிர்கள் உணரப்படுகின்றன. அகச் சிவப்பு ஒளியை ஆராய இந்துப்பு போன்ற பொருளினால் செய்யப்பட்ட ஒளியியற் கருவிகளைப் பயன்படுத்துகின்றனர். அகச்சிவப்பு கதிர்களின் வகைகள் அருகே உள்ள அகச்சிவப்பு கதிர், குறுகிய அகச்சிவப்பு கதிர், மத்தி அகச்சிவப்பு கதிர், நீண்ட தூர அகச்சிவப்பு கதிர், தூர அகச்சிவப்பு கதிர் ஆகும் அருகே உள்ள அகச்சிவப்பு கதிர்களின் அலை நீளம் 0.75 மைக்ரோ மீட்டர் முதல் 1.4 மைக்ரோ மீட்டர் வரை ஆகும்.குறுகிய அகச்சிவப்பு கதிர்களின் அலை நீளம் 1.4 மைக்ரோ மீட்டர் முதல் 3.0 மைக்ரோ மீட்டர் வரை ஆகும்.மத்திய அகச்சிவப்பு கதிர்களின் அலை நீளம் 3.0 மைக்ரோ மீட்டர் முதல் 8.0 மைக்ரோ மீட்டர் வரை ஆகும்.நீண்ட தூர அகச்சிவப்பு கதிர்களின் அலை நீளம் 8.0 மைக்ரோ மீட்டர் முதல் 15.0 மைக்ரோ மீட்டர் வரை ஆகும்.தூரமான அகச்சிவப்பு கதிர்களின் அலை நீளம் 15.0 மைக்ரோ மீட்டர் முதல் 1000 மைக்ரோ மீட்டர் வரை ஆகும். பயன்கள் அகச்சிவப்புக் கதிர்கள் வானத்திலிருந்து புகைப்படம் எடுக்கப் பயன்படுகின்றன. வேதிப் பொருள்களை ஆராய்ந்து அவற்றின் மூலக்கூறு அமைப்பைக் கண்டறிய உதவுகின்றன. மருத்துவத்தில் உடலிலுள்ள கோளாறுகளையும்,இரத்தக் குழாய்களை வெப்பத்தினால் விரிவடையச் செய்தல், வலிகள், வீக்கங்களுக்கு சிகிச்சையளிதல் ஆகியவற்றுக்கும் உதவுகின்றன. சிலர் தங்கள் உடலில் தசைப் பிடிப்பைக் குணமாக்கஅகச்சிகப்பு விளக்கு மூலமாக வெப்பச் செலுத்தம் பெறுவதால் இந்த அலையுடன் ஓர் அறிமுகம் ஏற்பட்டிருக்கும். சாயமேற்றும் தொழில்களில் வண்ணங்களை வேகமாக உலரவைக்க உதவுகிறது. எந்திர உறுப்புகளில் விளையும் குறாஇபாடுகளை ஆராய உதவுகிறாது. புலனாய்வுத் துறையில் கள்ளக் கையெழுத்துகளைக் கண்டறிய அகச்சிவப்புக் கதிர்கள் உதவுகின்றன. அகச்சிவப்புக் கதிர்கள் காற்றி னாலோ, மூடுபனியாலோ உட்கவரப்படுவதில்லை. இவை நெடுந்தொலைவு வரை ஊடுருவும் தன்மை வாய்ந்தவை.எனவே, அகச் சிவுப்புப் பார்வை/படங்கள், இரவில் பார்ப்பதற்கு இராணுவத்தினரால் பயன்படுத்தப்படுகிறது. காட்டுத்தீ போன்ற பெரு விபத்துக்களில் புகை மண்டலத்தினூடே எரியும் இடங்களை அகச்சிகப்புக் பைனாகுலர்கள் வழியாக தெளிவாகக் காணலாம். கள்வர் எச்சரிக்கை ஓசை எழுப்பானிலும் , தீ எச்சரிக்கை ஓசை எழுப்பானிலும் அகச்சிவப்பு கதிர்கள் பயன்படுத்த படுகின்றன. சென்சார் தொழில் நுட்பத்திலும் அகச்சிவப்பு கதிர்கள் பெரிதும் பயன்படுகின்றன. அகச்சிவப்பு நிறப்பிரிகை அகச்சிவப்பு நிறமாலை ஸ்பெக்ட்ரத்தில் உள்ள அகச்சிவப்பு பகுதியை மட்டும் ஆராய உதவும்.அகச்சிவப்பு நிறப்பிரிகை கருவியின் மூலமாக அகச்சிவப்பு ஆற்றல் வரம்பில் நடக்கும் உறிஞ்சுதல் மற்றும் ஒளித்துகள்களின் பரிமாற்றம் ஆகியவற்றை ஆராயலாம். மேற்கோள்கள் உசாத்துணை அறிவியல் ஒளி, ஜனவரி 2011 இதழ். ஆங்கில விக்கி தளத்தின் மொழிப்பெயர்ப்பு. புற இணைப்புகள் Infrared: A Historical Perspective (Omega Engineering) Infrared Data Association, a standards organization for infrared data interconnection SIRC Protocol How to build an USB infrared receiver to control PC's remotely Infrared Waves : detailed explanation of infrared light. (NASA) Herschel's original paper from 1800 announcing the discovery of infrared light The thermographic's library, collection of thermogram Infrared reflectography in analysis of paintings at ColourLex Molly Faries, Techniques and Applications – Analytical Capabilities of Infrared Reflectography: An Art Historian s Perspective, in Scientific Examination of Art: Modern Techniques in Conservation and Analysis, Sackler NAS Colloquium, 2005 மின்காந்த நிழற்பட்டை


பொருளாதார நிலை குறித்து மட்டுமே கவலை கொள்கிறேன் என முன்னாள் நிதியமைச்சர் ப.சிதம்பரம் தெரிவித்துள்ளார். ஐ.என்.எக்ஸ் வழக்கில், முன்னாள் மத்திய நிதி அமைச்சர் ப.சிதம்பரத்தை நீதிமன்றக் காவலில், திகார் சிறையில் அடைக்க உத்தரவிட்டுள்ளது ரோஸ் அவென்யூ சிறப்பு நீதின்றம். இந்த உத்தரவின்படி 74 வயதாகும் சிதம்பரம், வரும் செப்டம்பர் 19 ஆம் தேதி வரை சிறையில் வைத்து விசாரிக்கப்படுவார். முன்னதாக சிபிஐ அமைப்பு, சிதம்பரத்தை நீதிமன்றக் காவலில் எடுத்து விசாரிக்க அனுமதி கேட்டிருந்தது. அந்த கோரிக்கையை நீதிமன்றம் ஏற்றுள்ளது. இதனிடேய, நீதிமன்றத்தில் இருந்து ப.சிதம்பரத்தை திகார் சிறைக்கு அழைத்துச்சென்ற போது, செய்தியாளர்களை பார்த்து, 'பொருளாதார நிலை குறித்து மட்டுமே கவலை கொள்கிறேன்' என்று கூறி சென்றார். முன்னதாக இதேபோல், டெல்லி நீதிமன்றத்தில் இருந்து ப.சிதம்பரத்தை வெளியே அழைத்துச் சென்றபோது, செய்தியாளர்களை பார்த்து 'ஐந்து விரல்களையும் காண்பித்து 5 சதவீதம்' என்றார். என்ன ஐந்து சதவீதம் என்று செய்தியாளர்கள் கேள்வி எழுப்பிய போது, ஜிடிபி 5 சதவீதம் என பதில் அளித்தார். கடந்த 6 ஆண்டுகளில் இல்லாத அளவிற்கு காலாண்டில் ஜிடிபி 5 சதவீதமாக குறைந்திருப்பதை குறிப்பிடும் வகையில் அவ்வாறு கூறி சென்றார். முன்னதாக நீதிமன்றக் காவல் கோரப்பட்டதற்கு, சிதம்பரம் தரப்பு வழக்கறிஞர் கபில் சிபல், கடும் ஆட்சேபனையைத் தெரிவித்தார். அவர், அமலாக்கத் துறை கைதுக்கு சிதம்பரம் தயார் என்றும் சிறையில் அடைக்கப்படக் 00004202 ூடாது என்றும் வாதிட்டார். “அமலாக்கத் துறைக்கு வேண்டுமென்றால் நான் அவர்களின் கஸ்டடிக்கு செல்லத் தயார். ஆனால் நீதிமன்றக் காவலுக்கான அவசியம் என்ன இருக்கிறது. நான் சரணடைகிறேன். அல்லது, அமலாக்கத் துறை என்னைக் கைது செய்யட்டும். எனக்கு எந்தப் பிரச்னையும் இல்லை” என்று வழக்கு விசாரணையின்போது சிதம்பரம் கூறினார். ஆனால் சிபிஐ தரப்போ, “குற்றம் சுமத்தப்பட்டுள்ள நபர், மிகவும் சக்திவாய்ந்தவர் ஆவார். எனவே, அவர் நீதிமன்றக் காவலில் வைக்கப்பட வேண்டும்.” என்று பதிலடி கொடுத்தது. கடந்த 15 நாட்களாக சிதம்பரம் சிபிஐ கஸ்டடியில்தான் இருந்தார். அவர் டெல்லியில் இருக்கும் சிபிஐ அலுவலகத்தின் தரைத் தளத்தில் உள்ள அறையில்தான் தங்கியிருந்தார். ப.சிதம்பரம், மத்திய நிதி அமைச்சராக இருந்தபோது, கடந்த 2007 ஆம் ஆண்டு, ஐ.என்.எக்ஸ் நிறுவனத்துக்கு வெளிநாட்டு முதலீடுகளை முறைகேடாக பெறுவதில் உதவினார் என்று குற்றம் சுமத்தப்பட்டுள்ளது. இந்த விவகாரத்தில் கார்த்தி சிதம்பரத்துக்கும் சம்பந்தம் இருப்பதாக குற்றஞ்சாட்டப்பட்டுள்ளது சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


text: சிறந்த விடுமுறை பரிசு பரிமாற்றத்திற்கான இலவச அச்சிடக்கூடிய பரிமாற்ற அட்டைகள் - வேடிக்கை & விளையாட்டுகள் பரிசு பரிமாற்றம் ஒரு அட்டை விளையாட்டு மற்றும் சிறந்த பரிசு பரிமாற்ற விளையாட்டை ஹோஸ்ட் செய்வதற்கான உதவிக்குறிப்புகளைத் தேர்ந்தெடுங்கள் இந்த ஆறு சிறந்த உதவிக்குறிப்புகள் மற்றும் இலவச அச்சிடக்கூடிய பரிசு பரிமாற்ற அட்டைகள் மற்றும் விளையாட்டு யோசனை மூலம் இந்த ஆண்டின் பரிசு பரிமாற்றத்தை எல்லாவற்றிலும் சிறந்ததாக ஆக்குங்கள்! சிறந்த கிறிஸ்துமஸ் விருந்தை நடத்துவதற்கான வேடிக்கையான மற்றும் தனித்துவமான வழி இது! விடுமுறை காலத்தில் நடத்த எனக்கு பிடித்த விருந்துகளில் ஒன்று பரிசு பரிமாற்ற விருந்து. வெள்ளை யானை, உங்கள் சொந்தமாக, பெரியதாக அல்லது சிறப்பாக செய்யுங்கள் & hellip; பரிசு பரிமாற்ற விருந்தின் வகையை நீங்கள் பெயரிடுகிறீர்கள், அதை வழங்க நான் விரும்புகிறேன். இவற்றிலிருந்து மற்றவர்களும் அவ்வாறே செய்கிறார்கள் படைப்பு பரிசு பரிமாற்ற விளையாட்டு யோசனைகள் எனது எல்லா நேரத்திலும் மிகவும் பிரபலமான இடுகைகளில் ஒன்றாகும். பரிசு பரிமாற்றத்தை நடத்துவதற்கு ஒரு கலை உள்ளது. இது மக்கள் உண்மையிலேயே அனுபவிக்கும் ஒன்று அல்லது வேறு ஏதாவது இருக்கலாம். பரிசுப் பரிமாற்றத்தை நடத்துவதற்கான எனது முதல் ஆறு உதவிக்குறிப்புகள் இவை, மக்கள் ஆண்டுதோறும் திரும்பி வர விரும்புகிறார்கள். இந்த ஆண்டு எனது விருந்துக்கு நான் இதைப் பின்பற்றுவேன் என்று நீங்கள் நம்புகிறீர்கள். சிறந்த பரிசு பரிமாற்றத்தை ஹோஸ்ட் செய்வதற்கான உதவிக்குறிப்புகள் # 1 - உங்கள் கருப்பொருளைத் தேர்ந்தெடுத்து அதனுடன் இணைந்திருங்கள். நீங்கள் எந்தவொரு கட்சியையும் திட்டமிடும்போது நான் கொடுக்கும் முதல் உதவிக்குறிப்பு இதுதான். நீங்கள் ஒரு பரிசு பரிமாற்ற விருந்தை நடத்துகிறீர்கள் என்று எனக்குத் தெரியும், ஆனால் என்ன வகையானது? இது ஒரு வெள்ளை யானை பரிசுப் பரிமாற்றமாக இருக்கப் போகிறதா (அது இருந்தால், இவை சில சிறந்த வெள்ளை யானை பரிசுகள் !) அல்லது உங்கள் பரிசு பரிமாற்றத்தை உருவாக்கலாமா? அல்லது எப்படி ஒரு பிடித்த விஷயங்கள் பரிசு பரிமாற்றம் ? ஒரு டன் வெவ்வேறு கருப்பொருள்கள் உள்ளன, எனவே நீங்கள் ஒன்றைத் தேர்ந்தெடுத்து உங்கள் விருந்தினர்கள் அனைவருக்கும் எந்த வகையான பரிசைக் கொண்டுவருவது என்பது சரியாகத் தெரியும். யாரோ ஒருவர் அதிக நேரம் செலவழித்த ஒரு அற்புதமான திட்டத்தையும், மற்றொரு நபர் ஒரு எரிவாயு நிலையத்தில் அவர்கள் எடுத்த சில காக் பரிசையும் கொண்டு வருவதை நீங்கள் விரும்பவில்லை. நீங்கள் உங்கள் சொந்த திருப்பத்தை வைத்து, அதை வெள்ளை யானைக்கு பதிலாக ஒரு வெள்ளை கலைமான், பரிசு பரிமாற்றம் மற்றும் அனைத்து வெள்ளை கலைமான் கொண்டு அலங்கரிக்கலாம். வெள்ளை இப்போது மிகவும் நவநாகரீகமானது. அல்லது வால்மார்ட்டில் இருந்து மொத்தம் $ 10 அல்லது அதற்கும் குறைவான பொருட்களுடன் ஒரு பரிசுக் கூடையை ஒன்றாக இணைக்க வேண்டும் என்று அனைவருக்கும் சொல்வது போன்ற புதிய கருப்பொருளைக் கொண்டு வருவது எப்படி. மக்கள் கொண்டு வரக்கூடிய அனைத்து ஆக்கபூர்வமான விஷயங்களையும் நீங்கள் ஆச்சரியப்படுவீர்கள். இந்த வாரம் வால்மார்ட்டில் இருந்தபோது எனது துணி, அட்டை பங்கு, குக்கீகள் மற்றும் எனது பரிசுகளை கூட எடுத்தேன்! # 2 - உங்கள் மெனுவை எளிமையாக வைத்திருங்கள். உணவு இல்லாத நேரத்தில் உங்கள் விருந்தைத் திட்டமிட்டு, உங்கள் மெனுவை எளிமையாக வைத்திருங்கள். விருந்தின் தொடக்கத்திலும் முடிவிலும் மக்கள் சில உணவைப் பிடுங்குவர், ஆனால் உணவைப் பிடுங்குவதற்காக பரிசுப் பரிமாற்றத்தின் நடுவில் மக்கள் வெளியேறப் போவதில்லை என்பதில் நான் தயாராக இருக்கிறேன். அந்த குறிப்பில், அறை வெப்பநிலையில் நன்றாக இருக்கும் உணவுகளில் ஒட்டிக்கொள்க. ஹவாய் ரொட்டி கிண்ணத்தில் கீரை கூனைப்பூ எனக்கு மிகவும் பிடித்த விஷயங்களில் ஒன்று, எனக்கு பிடித்த டிப்ஸை ரொட்டி கிண்ணங்களில் சூடாக்குவது, பின்னர் மேஜையில் இருப்பவர்களை மையத்தில் இருந்து வெட்டிய ரொட்டியை தட்டில் வைத்து மக்கள் முக்குவதில்லை. இது கீரை கூனைப்பூ டிப் ஒரு ரொட்டி கிண்ணத்தில் சரியானது! சிறந்த coed வளைகாப்பு விளையாட்டுகள் சில விருந்தளிப்புகளை எடுக்க மக்களை ஊக்குவிக்கும் இந்த அழகான அச்சிடக்கூடிய அறிகுறிகளுடன் வேடிக்கையான தனிப்பட்ட தொடர்பைச் சேர்க்கவும். உன்னால் முடியும் இலவச அச்சிடக்கூடிய உணவு அடையாளத்தைப் பதிவிறக்கவும் கீழே உள்ள படத்தைக் கிளிக் செய்வதன் மூலம். # 3 - ஒரு தனித்துவமான பரிசு பரிமாற்ற விளையாட்டை விளையாடு - பரிசு பரிமாற்ற அட்டைகள் எல்லோரும் நிலையான எண்ணைத் தேர்ந்தெடுத்து, முதல் நபர் பரிசைத் தேர்ந்தெடுப்பார், அடுத்த நபர் திருடலாம் மற்றும் பல. இந்த மூன்றில் ஒன்றை முயற்சிக்கவும் தனிப்பட்ட பரிசு பரிமாற்ற விளையாட்டு யோசனைகள் அல்லது இந்த இடுகைக்காக நான் உருவாக்கிய புதியதை முயற்சிக்கவும். ஒரு பரிசு, எந்த பரிசையும் தேர்ந்தெடுங்கள், ஏனென்றால் நீங்கள் அதை எப்படியும் வர்த்தகம் செய்யப் போகிறீர்கள். சரி, அது நான் உண்மையில் அழைக்கவில்லை, ஆனால் அதுதான் நடக்கும். ஒரு பரிசு, எந்த பரிசையும் தேர்வு: பரிசு பரிமாற்ற விளையாட்டு யோசனை வரும் நபர்களுக்கு போதுமான போர்த்தப்பட்ட பரிசுகள் (எல்லோரும் தங்கள் சொந்தங்களைக் கொண்டு வர வேண்டும்) நீங்கள் வழங்கும் ஐந்து கூடுதல் போர்த்தப்பட்ட பரிசுகள் (அல்லது கூடுதல் கொண்டுவர உங்கள் நெருங்கிய நண்பர்களைக் கேளுங்கள்) இலவச அச்சிடக்கூடிய பரிசு பரிமாற்ற அட்டைகள் (அட்டைகளைப் பெற விளையாட்டுக்கு கீழே உள்ள படிவத்தை நிரப்பவும்) அட்டைகளை எடுக்க கிண்ணம் அல்லது சாண்டா தொப்பி அட்டைகள் அனைத்தையும் சாண்டா தொப்பியில் வைக்கவும். எல்லோரும் அவர்கள் கொண்டு வந்த பரிசுடன் ஒரு வட்டத்தில் உட்கார வைக்கவும். கோரப்படாத பரிசுகளை வட்டத்தின் நடுவில் வைக்கவும். வட்டத்தில் உள்ள இளைய நபருக்கு சாண்டா தொப்பியைக் கொடுத்து, ஒரு அட்டையை வெளியே இழுத்து சத்தமாக படிக்கச் சொல்லுங்கள். அட்டை அவளைப் போலவே இயக்கப்பட்டால் (எ.கா., உங்கள் பரிசை அவிழ்த்து விடுங்கள்), அந்த நபர் அட்டை என்ன சொன்னாலும் அதைச் செய்வார். அட்டை முழு குழுவிலும் இயக்கப்பட்டிருந்தால் (எ.கா., எல்லோரும் உங்கள் பரிசை இடதுபுறமாக அனுப்புகிறார்கள்), அட்டை சொல்வதை அனைவரும் செய்கிறார்கள். நபரின் முறை முடிந்ததும், அவர்கள் தங்கள் அட்டையை சாண்டா தொப்பியில் திருப்பி, தொப்பியை இடதுபுறத்தில் உள்ளவருக்கு அனுப்புகிறார்கள். எல்லோருக்கும் ஒரு திருப்பம் வரும் வரை, ஒரு கார்டை வெளியே எடுப்பதற்கும், கார்டில் உள்ள வழிமுறைகளைப் பின்பற்றுவதற்கும் மக்கள் திருப்பங்களை எடுத்துக் கொள்ளுங்கள். அல்லது விளையாட்டு நீண்ட நேரம் செல்ல விரும்பினால், வட்டத்தை இரண்டு அல்லது மூன்று முறை சுற்றிச் செல்லுங்கள். நீங்கள் விரும்பிய சுற்றின் முடிவில், ஏற்கனவே இல்லாத அனைவரையும் பரிசுகளை அவிழ்த்து விடுங்கள். எல்லோரும் இறுதி திருப்பத்தில் அவர்கள் முடித்த பரிசுடன் வீட்டிற்குச் செல்கிறார்கள். இந்த விளையாட்டு எவ்வளவு வேடிக்கையாக உள்ளது மற்றும் கீழேயுள்ள வீடியோவில் எப்படி விளையாடுவது என்பதை நீங்கள் காணலாம்! விளையாட்டு அட்டைகளை அச்சிடுக கீழே உள்ள உங்கள் பெயர் மற்றும் மின்னஞ்சல் முகவரியை உள்ளிட்டு இலவச அச்சிடக்கூடிய அட்டைகளை பதிவிறக்கம் செய்யலாம். நான்கு தாள்களின் அட்டைகளையும் உங்கள் தொப்பியில் இணைக்க பரிந்துரைக்கிறேன், ஏனென்றால் அவை அனைத்திலும் வெவ்வேறு வழிமுறைகள் உள்ளன. கீழே உள்ள படிவத்தை நீங்கள் காண முடியாவிட்டால், உங்கள் அச்சிடக்கூடிய அட்டைகளைப் பெற இங்கே கிளிக் செய்க . # 4 - சரியான கட்சி பட்டியலை உருவாக்கவும். பரிசுப் பரிமாற்றத்துடன் நான் இசையைப் பற்றி பேசுவது கொஞ்சம் வித்தியாசமாகத் தெரிகிறது, எனக்குத் தெரியும். ஆனால் பரிசுப் பரிமாற்றத்தின் போது நீங்கள் அதிகம் பேசுவதில்லை, எனவே இது சில சிறந்த கிறிஸ்துமஸ் பின்னணி இசைக்கான சரியான நேரம். இது ஒரு பெரிய விஷயம் பாரம்பரிய கிறிஸ்துமஸ் பிளேலிஸ்ட் தொடங்குவதற்கு! மக்கள் கேட்கக்கூடிய அளவிற்கு இசையை சத்தமாக வைத்திருப்பதை உறுதிசெய்து கொள்ளுங்கள், ஆனால் அது பின்னணி இசையாகும், ஆனால் இசையை கத்தாதீர்கள். # 5 - சரியான பரிசைத் தேர்ந்தெடுங்கள். நீங்கள் தான் புரவலன், எனவே சில சிறந்த பரிசுகளுடன் நீங்கள் தயாராக வருவீர்கள். இது உங்கள் பரிசு பரிமாற்றம். நீங்கள் ஒரு வெள்ளை யானை பரிமாற்றம் செய்கிறீர்கள் என்றால், இவற்றில் ஒன்றை நீங்கள் பெறலாம் வெள்ளை யானை பரிசு யோசனைகள் மற்றும் அமைக்கப்படும். நிகழ்வுகளில் விளையாட விளையாட்டுகள் நீங்கள் வீட்டில் ஒன்றைச் செய்கிறீர்கள் என்றால், இதை முயற்சிக்கவும் ஒரு ஜாடி யோசனையில் இரவு உணவு அல்லது ஒரு பனி அலறல் கூடை . இது வழக்கமான பரிசு பரிமாற்றம் என்றால், நேர்மையாக ஒரு பரிசு அட்டை எப்போதும் சிறப்பாக இருக்கும். உற்சாகமாக இல்லை, ஆனால் பிரபலமானது. # 6 - மகிழுங்கள். விடுமுறைகள் நண்பர்கள் மற்றும் குடும்பத்தினருடன் நேரத்தை அனுபவிப்பது, திருப்பித் தருவது, நம்மிடம் உள்ள அனைத்திற்கும் நன்றியுடன் இருப்பது பற்றியதாக இருக்க வேண்டும். வலியுறுத்த வேண்டாம், பனிக்கட்டியை விட்டு வெளியேறுவது போன்ற முட்டாள்தனமான விஷயங்களை இரவில் அழிக்க விடாதீர்கள். மேலே உள்ள எல்லா உதவிக்குறிப்புகளையும் பயன்படுத்தி தயார்படுத்துங்கள், உங்கள் வழியில் எது வந்தாலும் செல்லுங்கள்.


இதில் போல்டன்புரத்தில் ஒரே குடும்பத்தை சேர்ந்த 3 பேருக்கு கொரோனா பாதிக்கப்பட்டு அவர்கள் மூவரும் தூத்துக்குடி அரசு மருத்துவமனையில் சிகிச்சை பெற்று வந்தனர். இந்த நிலையில் கொரோனா உறுதி செய்யப்பட்டு 72 வயது பெண் அந்தோணியம்மாள் என்பவர் நேற்று அரசு மருத்துவமனையில் சிகிச்சை பலனின்றி உயிரிழந்தார 00004000 . இதைத்தொடர்ந்து அவர் வசித்த பகுதியான போல்டன்புரத்தில் சீல் வைக்கப்பட்டு தீவிர கண்காணிப்பு வளையத்துக்குள் கொண்டு வரப்பட்டுள்ளது. இந்த நிலையில் இறந்த அந்தோணியின் உடலை இரவோடு இரவாக அடக்கம் செய்வதற்காக மாநகராட்சி ஊழியர்கள் தூத்துக்குடி நகரின் மத்திய பகுதியில் உள்ள மையவாடியில் பொக்லைன் இயந்திரம் மூலம் 12 அடி குழி தோண்டப்பட்டது. அந்தக் குழியில் மாநகராட்சி ஊழியர்கள் பாதுகாப்பு உடை அணிந்தபடி, அந்தோணியம்மாள் உடலை மிகுந்த கவனத்துடன் அடக்கம் செய்தனர். இதனை முன்னிட்டு அந்தப்பகுதியில், போலீசார் இரவு முழுக்க காண்காணித்தபடியே பாதுகாப்பு பணியில் ஈடுபட்டனர்.


பாலியல் வழக்கு! குர்மீத் ராம் ரஹீம் சிங்குக்கு 10 ஆண்டுகள் சிறை விதிப்பு.. பரபரப்பு தீர்ப்பு - Cinemapettai Home News பாலியல் வழக்கு! குர்மீத் ராம் ரஹீம் சிங்குக்கு 10 ஆண்டுகள் சிறை விதிப்பு.. பரபரப்பு தீர்ப்பு பாலியல் வழக்கு! குர்மீத் ராம் ரஹீம் சிங்குக்கு 10 ஆண்டுகள் சிறை விதிப்பு.. பரபரப்பு தீர்ப்பு பாலியல் பலாத்கார வழக்கில் தேரா சச்சா சவுதா தலைவர் பாபா குர்மீத் ராம் ரஹீம் சிங்குக்கு 10 ஆண்டுகள் சிறை தண்டனை வழங்கப்படுவதாக சிபிஐ நீதிபதி அறிவித்துள்ளார். முன்னதாக நீதிபதிக்கு முன்பு நடந்த இருதரப்பு வாதத்தில், குர்மீத்துக்கு 10 ஆண்டுகள் சிறைத்தண்டனை வழங்க வேண்டும் என்று சிபிஐ கோரிக்கை விடுத்தது. இந்நிலையில் குர்மீத் தரப்பு வழக்கறிஞர், தனது கட்சிக்காரர் சமூக சேவையில் ஈடுபடுபவர் என்பதையும் அவரின் உடல்நிலையையும் கருத்தில் கொண்டு அவருக்கு மிகக் குறைந்தபட்ச தண்டனையே வழங்க வேண்டும் என்று கோரிக்கை விடுத்தார். 10 ஆண்டுகள் சிறை தண்டனை: நீதிபதி முன்னால் மன்னிப்பு கோரி கண்ணீர் சிந்திய குர்மீத் ராம் ரஹீம் இதற்கிடையே குர்மீத் ராம் ரஹீம் சிங் மன்னிப்பு கோரி, நீதிபதியின் முன்னால் கண்ணீர் விட்டு அழுததாகக் கூறப்படுகிறது. அவரது கைதை கண்டித்து தேரா சச்சா சவுதா ஆதரவாளர்கள் ஹரியாணா, பஞ்சாபில் கலவரத்தில் ஈடுபட்டனர். இதில் 38 பேர் உயிரிழந்தனர். கலவரம் பரவாமல் தடுக்க செல்போன், இணையதள சேவை துண்டிக்கப்பட்டுள்ளது. சிர்ஸா ஆசிரமத்தைச் சுற்றி போலீஸ், ராணுவம் குவிக்கப்பட்டிருக்கிறது. ரோட்டக் சிறையில் பல அடுக்கு பாதுகாப்பு போடப்பட்டுள்ளது. ஏற்கெனவே அறிவித்தபடி பாபா குர்மீத் ராம் ரஹீம் சிங் குக்கான தண்டனை விவரம் இன்று வெளியிடப்பட்டது. இதற்காக பஞ்ச்குலா சிபிஐ நீதிபதி ஜெகதீப் சிங் ஹெலிகாப்டர் மூலம் ரோட்டக் சிறைக்கு வந்தார். அங்கு அமைக்கப்பட்டுள்ள தற்காலிக நீதிமன்றத்தில் தண்டனை விவரத்தை அவர் அறிவித்தார். குர்மீத் ராம் ரஹீம் சிங்குக்கு 10 ஆண்டுகள் சிறை தண்டனை விதிக்கப்பட்டுள்ளது. தண்டனை விவரம் வெளியாவதை முன்னிட்டு பாதுகாப்பு ஏற்பாடுகள் பலப்படுத்தப் பட்டிருந்தன. ரோட்டக் சிறை முழுவதும் போலீஸ் கட்டுப்பாட்டில் உள்ளது. முக்கிய பகுதிகளில் சோதனை சாவடிகள் அமைக்கப்பட்டிருந்தன. 144 தடையுத்தரவு அமலில் உள்ளது. 926 பேர் கைது செய்யப்பட்டுள்ளனர். 52 வழக்குகள் பதிவு செய்யப்பட்டுள்ளன. ராணுவம் தயார் நிலையில் உள்ளது. ஐ.ஜி. நவ்தீப் சிங் கூறியபோது, ரோட்டக் சிறை வளாகத்தில் கண்டதும் சுட உத்தரவு பிறப்பிக்கப்பட்டுள்ளது என்று தெரிவித்தார். இதற்கிடையே தற்போது குர்மீத் ரஹீம் சிங்குக்கு 10 ஆண்டுகள் சிறைத் தண்டனை அளித்து பஞ்ச்குலா சிபிஐ நீதிமன்றம் உத்தரவிட்டுள்ளது. இதையடுத்து அவருக்கு மருத்துவ சோதனைகள் நடைபெற்று வருகின்றன. அதைத் தொடர்ந்து குர்மீத்துக்கு சிறை சீருடை வழங்கப்பட்டு, தனி அறையில் அடைக்கப்படுவார் எனத் தெரிகிறது.


ஏர் இந்திய விமானங்கள், தங்கள் வான் பரப்பை பயன்படுத்த அனுமதி தந்திருக்கும் பாகிஸ்தான், அதோடு கொரோனா வைரஸ் தொற்று சமயத்தில், உங்களது சேவை பெருமையளிக்கிறது என பாராட்டும் தெரிவித்துள்ளது. 200 நாடுகளில் பரவியுள்ள கொரோனா தொற்றால், 12 லட்சம் பேர் பாதிக்கப்பட்டுள்ளனர். 2.5 லட்சம் பேர் குணமடைந்துள்ளனர். 65 ஆயிரத்துக்கும் மேற்பட்டோர் உயிரிழந்துள்ளனர். இந்த நிலையில், ஏப்ரல் 2 ஆம் தேதி, ஏர் இந்தியா நிறுவனம், மும்பையிலிருந்து ஜெர்மனியின் பிராங்பர்ட்டுக்கு, நிவாரண பொருட்கள் அடங்கிய இரண்டு விமானங்களை இயக்கியது. மும்பையில் இருந்து மதியம் 2.30 மணிக்கு புறப்பட்ட இவ்விமானம், பாகிஸ்தானின் வான்வெளியில் நுழைந்து, அந்நாட்டின் விமான போக்குவரத்து கட்டுப்பாட்டு மையத்தை தொடர்பு கொண்டது. அப்போது, ஆச்சர்யம் அளிக்கும் வகையில் அவர்கள், அஸ்ஸலாமு அலைக்கும், கராச்சி கட்டுப்பாடு நிலையம், ஏர் இந்தியா விமானத்தை வரவேற்கிறது. இக்கட்டான சூழ்நிலையில் நீங்கள் விமானத்தை இயக்குவது எங்களுக்கு பெருமையளிக்கிறது. எங்களது மனமார்ந்த வாழ்த்துக்கள் என தெரிவித்துள்ளனர். மேலும் கராச்சிக்கு மிக அருகில் ஏர் இந்தியா விமானத்தை பறக்க அனுமதித்துள்ளனர். இதனால் விமானத்தின் பயண நேரம் கணிசமாக குறைந்துள்ளது. ஈரான் எல்லைக்குள் நுழைந்த போது, அந்நாட்டு விமான போக்குவரத்து கட்டுப்பாட்டு மையத்தை ஏர் இந்தியாவால் தொடர்புகொள்ள முடியாமல் போயிருக்கிறது. அப்போதும் பாகிஸ்தான், தங்களுக்கு உதவியதாக ஏர் இந்தியா அதிகாரிகள் கூறியுள்ளனர். இந்தியாவில் சிக்கியுள்ள தங்கள் நாட்டவர்களை திருப்பி அனுப்ப, ஜெர்மனி, பிரான்ஸ், அயர்லாந்து மற்றும் கனடா நாட்டு கேட்டுக்கொண்டுள்ளது. இதற்காக 18 விமானங்களை இயக்க ஏர் இந்தியா திட்டமிட்டுள்ளது. மேலும் அவசர சிகிச்சைக்கான மருத்துவ உபகரணங்களை கொண்டு வருவதற்காக, டில்லி – ஷாங்காய் இடையே சரக்கு விமானங்களையும் ஏப்ரல் 9 வரை ஏர் இந்தியா இயக்குகிறது. (இந்தக் கட்டுரை பல்வேறு தரவுகளிலிருந்து தொகுக்கப்பட்டது.)


text: மரபியல் (Genetics) அல்லது பிறப்புரிமையியல் என்பது மரபணுக்கள், பாரம்பரியம் மற்றும் உயிரினங்களுக்கு இடையேயான வேறுபாடுகள் குறித்த அறிவியல் துறையாகும். நெடுங்காலமாகவே தாவரங்கள் மற்றும் விலங்குகளின் மரபுப் பண்புகள் பற்றிய விழிப்புணர்வு மனிதர்களுக்கு இருந்தது. அந்த அறிவே விவசாயத்தில், தாவரங்களிலும், கால்நடைகளிலும் தேர்வு இனப்பெருக்கம் (selective breeding) மூலம் அவற்றை முன்னேற்ற உதவியது. இருப்பினும், 19 ஆம் நூற்றாண்டின் நடுப்பகுதியில் கிரிகோர் ஜோஹன் மெண்டல் (Gregor Johann Mendel) என்பவரின் மரபியல் சம்பந்தமான ஈடுபாட்டின் பின்னரே, நவீன மரபியலானது வளர்ச்சியுற்று, முழுமையான ஆராய்ச்சிக்குட்படுத்தப்பட்டது. கிரீகர் மெண்டலுக்கு மரபியலின் அடிப்படை நுட்பங்கள் புரிந்திருக்காவிடினும், உயிரினங்களின் பாரம்பரிய இயல்புகளுக்குக் காரணம், பரம்பரையூடாகக் கடத்தப்படக் கூடிய ஏதோ சில அலகுகளே என்பதை அறிந்திருந்தார். அவையே பின்னர் மரபணு அல்லது பரம்பரை அலகு என அறியப்பட்டது. தற்காலத்தில், மரபணுக்கள் பற்றி ஆராய்வதற்கான முக்கிய கருவிகளையும், கோட்பாடுகளையும் மரபியல் ஆராய்ச்சி வழங்குகிறது. சந்ததிகளூடாகக் கடத்தப்படக்கூடிய பாரம்பரிய இயல்புகள் யாவும் டி.என்.ஏ யில் இருக்கும் மரபணுக்களில் நியூக்கிளியோட்டைடுக்கள் (Nucleotide) ஒழுங்குபடுத்தப்படும் வரிசை முறையில் தங்கியிருக்கும். டி.என்.ஏ யானது ஒன்றுக்கொன்று எதிர்நிரப்பு இயல்புடைய இரு இழைகளால் ஆனது (டி.என்.ஏ யின் படத்தைப் பார்க்க). இந்த இழைகள் ஒவ்வொன்றும் தனித்தனியே ஒரு புதிய துணை இழையைத் தோற்றுவிக்கும் தன்மையைக் கொண்டிருப்பதனால், நகல் எடுக்கும் செயல்முறை மூலம், அவை சந்ததியூடாக இயல்புகளைப் பரம்பரை பரம்பரையாகத் தொடர்ந்து கடத்த உதவும். ஒரு உயிரினத்தின் தோற்றம் இயல்புகளைத் தீர்மானிப்பதில் மரபியல் மிக முக்கிய பங்கு வகித்த போதிலும், அந்த உயிரினத்தில் சூழல் ஏற்படுத்தும் தாக்கத்தைக் கொண்டே அந்த உயிரினத்தின் இறுதியான தோற்றம், இயல்புகள் தீர்மானிக்கப்படுகின்றன. வெளி இணைப்புகள் தொடர்புடைய இதழ்கள் இயற்கை மரபியல் இயற்கை மறு ஆய்வு மரபியல் மனித மூலக்கூறு மரபியல் மனித மரபியலுக்கான அமெரிக்க இதழ் Nature Genomics மனித மரபியலுக்கான ஐரோப்பிய இதழ் Pharmacogenetics மரபியல் மருத்துவ இதழ் மேம்பட்ட மரபியல் மரபியல் மறு ஆய்வு ஆண்டு மலர் மரபணு மற்றும் வளர்ச்சி பாரம்பரியம் பற்றிய இதழ் பிற மரபியல் கல்விக்கூடம் மரபியலுக்கான இணைய நூலகம் வில்லியம் பேட்சனால் ஆதம் செட்குவிக்கிற்கு 1905-ல் எழுதப்பெற்ற ஒரு மடல் அடிக்குறிப்பு


text: இறுதி முடிவெடுக்க காவிரி மேலாண்மை ஆணையத்திற்கே அதிகாரம் - மத்திய அரசு - NTamil.com இறுதி முடிவெடுக்க காவிரி மேலாண்மை ஆணையத்திற்கே அதிகாரம் – மத்திய அரசு காவிரி பிரச்சனையில் இறுதி முடிவெடுக்க மேலாண்மை ஆணையத்திற்கே அதிகாரம் உள்ளது என மத்திய அரசு, சுப்ரீம் கோர்ட்டில் தாக்கல் செய்த திருத்தப்பட்ட வரைவு செயல்திட்டத்தில் தெரிவித்துள்ளது. காவிரி நதிநீர் பங்கீடு தொடர்பாக மத்திய அரசு சுப்ரீம் கோர்ட்டில் வரைவு செயல் திட்ட அறிக்கையை தாக்கல் செய்தது. அறிக்கையின் நகல்கள் சம்பந்தப்பட்ட மாநில அரசுகளுக்கு வழங்கப்பட்டு, அவர்களின் கருத்துக்களை கேட்டறியும்படி சுப்ரீம் கோர்ட் உத்தரவிட்டடது. இது தொடர்பான வழக்கை விசாரித்த சுப்ரீம் கோர்ட் சில அறிவுறுத்தல்களை வழங்கியது. குழுவின் முடிவுகளை மாநில அரசுகள் அமல்படுத்தவில்லை என்றால் மத்திய அரசு இறுதி முடிவை எடுக்கலாம் என்ற விதியை மாற்ற வேண்டும், காவிரி குழுவிற்கான முடிவுகளை மத்திய அரசே எடுக்க முடியாது, குழு தனது முடிவுகளை செயல்படுத்த மத்திய அரசின் உதவியை கோரலாம் என கூறிய சுப்ரீம் கோர்ட், திருத்தப்பட்ட வரைவு செயல் திட்ட அறிக்கையை தாக்கல் செய்ய உத்தரவிட்டு வழக்கை ஒத்திவைத்தது. இறுதி முடிவுகள் எடுக்கும் அதிகாரம் மத்திய அரசிடமே இருக்கும் என முன்னர் இருந்த நிலையில், தற்போது அது திருத்தப்பட்டு இறுதி முடிவு எடுக்கும் அதிகாரம் ஆணையத்திடம் இருக்கும் என தெரிவிக்கப்பட்டுள்ளது. ஆணையத்தின் முடிவை மாநில அரசுகள் செயல்படுத்தவில்லை எனில் மத்திய அரசை நாடலாம் என அதில் கூறப்பட்டுள்ளது. அதேசமயம், கர்நாடக அரசு தரப்பில் இன்று தாக்கல் செய்யப்பட்ட அறிக்கையில், மத்திய அரசின் வரைவு செயல் திட்டம் சுப்ரீம் கோர்ட் தீர்ப்புக்கு உட்பட்டதாக இல்லை என்றும், மாநில அரசின் அதிகாரம் மற்றும் செயல்பாட்டில் தலையிடுவதாக உள்ளது என்றும் கூறியுள்ளது. இதையடுத்து தீர்ப்பு நாளை மாலை வழங்க உள்ளதாக தகவல்கள் தெரிவிக்கின்றன. திருத்தப்பட்ட வரைவு செயல் திட்டம், சுப்ரீம் கோர்ட் தீர்ப்புக்கு உட்பட்டுள்ளதா? என ஆராய்ந்து தீர்ப்பு வழங்கப்படும் என நீதிபதிகள் தெரிவித்துள்ளனர். Filed under: India Tags: காவிரி பிரச்சனை ← நடுவானில் திறந்த விமான கதவு: – சாமர்த்தியமாக தரையிறக்கிய விமானி வாழ்நாளில் 1,173 முறை ரத்த தானம் செய்து சாதனைப்படைத்த அதிசய மனிதர் →


உடல் நிலையைப்பார்த்துக்கொள்ளுங்கள்!


சென்னையில் ஆபரணத்தங்கத்தின் விலை இன்று ரூ.304 உயர்ந்து ஒரு சவரன் ரூ.29,744-க்கு விற்பனையாகிறது. கடந்த ஒரு சில வாரங்களாக, முன் எப்போதும் இல்லாத அளவில் தங்கத்தின் விலை தொடரந்து உயர்ந்து உச்சத்தில் இருந்து வருகிறது. அந்தவகையில், இன்றும் விலை உயர்ந்து புதிய உச்சத்தை தொட்டுள்ளது. ஒரு சவரன் ஆபரண தங்கத்தின் விலை சவரனுக்கு ரூ.304 உயர்ந்து ரூ. 29,744க்கு விற்பனை செய்யப்பட்டு வருகிறது. கிராமுக்கு ரூ.38 உயர்ந்து ரூ.3,718-க்கு விற்பனையாகிறது. இதையடுத்து, ஆபரண தங்கத்தில் விலை சவரன் ரூ.30,000-த்தை நெருங்குகிறது. சர்வதேச சந்தையில் ஏற்படும் மாற்றங்கள் காரணமாகவும், உலக பொருளாதாரம் சீரான நிலைமையில் இல்லாததுமே, தங்கத்தில் விலை மீண்டும் புதிய உச்சத்தை தொடுவதற்கு முக்கிய காரணமாக பார்க்கப்படுகிறது. அதேசமயம், பெரிய முதலீட்டாளர்கள் தற்போது தங்கத்தின் மீது முதலீடு செய்வது கூட காரணமாக இருக்கலாம் என்றும் கூறப்படுகிறது. எனவே, தங்கம் விலை மேலும் உயரும் என தங்க நகை வியாபாரிகள் வட்டாரத்தில் கூறப்பட்டு வருகிறது. இதனால், இந்த வாரத்திற்குள் சவரன் ரூ.30,000-த்தை கடந்து செல்லும் என எதிர்பார்க்கப்படுகிறது. கடந்த வாரத்தில் மட்டும் தங்கத்தின் விலை ரூ.3000 உயர்ந்துள்ளது. இந்த ஆண்டு ஜனவரி மாதம் ஒரு சவரன் தங்கம் விலை முதல் முறையாக 25,000 ரூபாய்க்கு மேல் உயர்ந்தது. அதனை தொடர்ந்து கடந்த ஜூன் மாதத்தில் 26,000 ரூபாயை தாண்டியது. ஜூலை மாதம் சவரனுக்கு 900 ரூபாய்க்கு மேல் உயர்ந்து 27,000 ரூபாயை நெருங்கியது. ஆகஸ்ட் முதல் வாரத்தில் 27 ஆயிரத்தைக் தாண்டியது. இதையடுத்து அடுத்த 4 நாட்களில் 28 ஆயிரத்தையும் தாண்டியது. ஆகஸ்ட் 14ம் தேதி 29 ஆயிரத்தை தாண்டிய தங்கத்தின் விலை கடந்த சனிக்கிழமையன்று, சவரனுக்கு ரூ.640 அதிகரித்து ரூ.29,440-க்கு விற்பனை செய்யப்பட்டு வந்தது. நேற்றைய நிலவரப்படி ஒரு சவரன் தங்கத்தின் விலை ரூ.29,440-ஆக விற்பனை செய்யப்பட்டது. ஒரு கிராம் தங்கம் ரூ.3,680-க்கு விற்பனை செய்யப்பட்டது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


கோலாலம்பூர் ஆக 2 நாட்டில் தினசரி கோவிட் 19 தொற்று அதிகரிப்பிற்கு அரசாங்கத்தை குறை கூற வேண்டாம் என கெராக்கான் உதவித் தலைவர் டத்தோ பரமேஸ்வரன் நினைவுறுத்தினார். இந்த தொற்றை கட்டுப்படுத்த அரசாங்கம் விதித்துள்ள எஸ்ஒபி நிபந்தனைகளை மக்கள் தவறாமல் பின்பற்றினால் மட்டுமே முடியுமென அவர் சுட்டிக்காட்டினார். தினசரி தொற்று அதிகரிப்பிற்கு அரசாங்கம்தான் காரணம் என எதிர்க்கட்சிகள் சாடி வருவது அடிப்படையற்ற ஒன்று என்றார் அவர். சுமார் ஒன்றரை ஆண்டுகளுக்கு மேலாக நாம் இந்த கொடிய தொற்றை எதிர்கொண்டு வருகின்றோம். இlந்த தொற்றை ஒழிக்கவும் கட்டுப்படுத்தவும் பெரிக்காத்தான் நேஷனல் அரசாங்கம் தன்னால் இயன்ற அனைத்து நடவடிக்கைகளையும் மேற்கொண்டு வருகிறது. இந்த தொற்றுக்கு எதிரான போராட்டத்தில் முன் களப்பணியாளர்கள் தங்களை அர்ப்பணித்து வருகின்றனர். அரசாங்கத்தின் நடவடிக்கைகள் மற்றும் முயற்சிகளால் மட்டுமே இந்த தொற்றை கட்டுப்படுத்த முடியாது. எதிர்க்கட்சிகள் மற்றும் பொதுமக்கள் அரசாங்கத்தின் அனைத்து நடவடிக்கைகளுக்கும் இணைந்து தோள் கொடுக்க வேண்டும். இது ஒரு கொடூர தொற்றாகும். இதை கட்டுப்படுத்தவும் காலப்போக்கில் முற்றாக ஒழிக்கவும் அனைவரின் பங்கு மிக அவசியம் என்றார் அவர். இதை விடுத்து எதிர்கட்சிகள் அரசாங்கத்திற்கு நெருக்குதல் தருவதை தவிர்த்துக் கொள்ள வேண்டும். இந்த விவகாரத்தில் பிரதமர் டான்ஸ்ரீ முஹிடின் யாசினை எதிர்கட்சியினர் கடுமையாக சாடி வருகின்றனர். இந்த தொற்று அதிகரிப்பிற்கு பிரதமர் தான் காரணம் என இவர்கள் கூறிவருவது அறிவிற்கு எட்டாத ஒன்று என அவர் சொன்னார். அதேவேளையில் இந்த தொற்றை கட்டுபடுத்து அனைவரும் தடுப்பூசிகளை எழுதிக்கொள்வது மிக மிக அவசியம் என டத்தோ பரமேஸ்வரன் தெரிவித்தார்.


தேனம்மையின் ‘பராமரிப்பு,’ என்ற கவிதையைப் படித்தபோது எனக்கு வியப்பு தாங்கவில்லை. இருக்காதா பின்னே? என் புலம்பலைக் கேட்டது போல், ஒரு கவிதையை வடித்திருக்கிறார் இத்தொகுப்பில்!